দশম অধ্যায় ২৪৫ 


মানুষ নীচের প্রাকৃত জীবনের ঘন্দ ও অশান্তি হইতে উঠিয়া 
সাক্ষীশ্বরপ আত্মার অক্ষর শাস্তিতে প্রতিষ্ঠিত হয়। কিন্ত 
ভগবান সম্বন্ধে সমগ্র জ্ঞান এবং ভগবানকে প্রীতিপূর্ববক 
ভজন! করা-_-এই দুইটির সমন্বয়ে যে মহত্বর বুদ্ধিযোগ 
তাহাতে জীব পরম আনন্দময় ভগবানের সহিত মিলিত 
হয়, জীবের মধো ভগবানের লীলা পূর্ণতা ও সার্থকতা লাভ 
করে। এটিই হইতেছে গীতার পরম বাক্য। 

[ ভগবান বিশ্বরূপে প্রকট হইয়া অর্জুনকে তাহার 
ভগবদ্নিদ্দিষ্ট কর্ম কুরুক্ষেত্রের যুদ্ধ সম্পন্ন করিতে আদেশ 
দিবেন। অর্জুন যাহাতে সেই বিশ্বরূপের যথার্থ মর্শ্ম 
বুঝিতে পারেন সেইজন্য এই অধ্যায়ে অতঃপর ভগবানের 
বিভূতি বর্ণনা করা হইতেছে । ] 


অর্জুন উবাচ 
পরং ব্রহ্ম পরং ধাম পবিভ্রং পরমং ভবান্‌। 
পুরুষং শীশ্বতং দিব্যমাদিদেবমজং বিভূম্‌ ॥১২ 


১২। অৰ্জ্জুন: উবাচ--ভবান্‌ (আপনি) পরং ব্রহ্ম 
€পরত্রন্ধ) পরং ধাম (পরম আশ্রয়) পরমং পবিভ্রং ( পরম 
পবিত্র) শাশ্বত ( একমাত্র শাশ্বত সত্তা) দিব্যং পুরুষং 
(দিব্যপুকুষ) আদিদেবম্‌ (দেবগণেরও আদি) হু 
(জন্ম-রহিত ) বিভূং (সর্বব্যাপী ঈশ্বর )। 

অঞ্ছুনকে এতক্ষণ যে সমগ্র জ্ঞান দেওয়া হইল অঞ্জু 
তাহা নিঃসংশয়ে গ্রহণ করিতেছেন । তিনি স্বীকার করিতেছেন 
যে, মানবদেহধারী অবতার শ্রীরুষ্ণই বিশ্বাতীত পরম ব্রহ্ম; 


২৪৬ শ্রীমন্তগবদ্‌ গীতা 


জীব এই বিশ্বলীলা! হইতে উঠিয়া যে পরম ধামে বাস করে 
তিনিই সেই পরম ধাম ; তিনি সংসারের সকল অপবিভ্রতার 
উদ্ধে। সেই সঙ্গেই অজ্জুন স্বীকার করিলেন যে, তিনি 
আবার সকলের আত্মা, দিব্য পুরুষ; তিনি আদি দেব, 
জন্মরহিত, আবার তিনি এই বিশ্বঙ্গৎ ব্যাপিয়। বিরাজ 
করিতেছেন, বিভু, এই সমুদয় স্বষ্টিকে পরিচালনা 
করিতেছেন। 


আহৃত্তাস্বষয়ঃ সৰ্বে দেবধিনারদস্তথা। 
অসিতো দেবলো ব্যাসঃ স্বয়ঞ্চৈব ব্রবীষি মে ॥১৩ 


১৩। সৰ্বে খষয়ঃ (সকল খধিরা), দেবধিঃ নারদঃ 
তথা অসিতঃ দেবলঃ ব্যাসঃ চ ত্বাং আহঃ (তোমাকে এই 
প্রকারই বলেন)? স্বয়ং চ এব (তুমি নিজেও) মে 
ব্রবীধি (আমাকে বলিতেছ )। 

ভগবান সম্বন্ধে এই যে সমগ্র জ্ঞান ইহা শুধু হৃদয় 
মন বুদ্ধি দিয়া ধারণা করা যায় না, চাই অস্তরতম 
অধ্যাত্ম উপলব্ধি। এই জ্ঞান অধ্যাত্ম-দৃষ্টি-সম্পন্ন খষি- 
গণের নিকট হইতে শ্রবণ করিতে হয়। অথবা ভক্তের 
অন্তরের মধ্যে ভগবান স্বয়ং ইহা প্রকাশ করিয়া দেন, 
জ্ঞানদীপেন ভাস্বতা। 


সর্ববমেতদূতং মন্যে যন্মাং বদসি কেশব । 
ন হি তে ভগবন্‌ ব্যক্তিং বিছুর্দেব! ন দাঁনবাঃ ॥১৪ 


১৪। হে কেশব! মাং যৎ বদসি (তুমি আমাকে 
যাহা বলিতেছ) এতৎ সৰ্বং (এই সবই) খতং (সত্য) 


দশম অধ্যায় ২৪৭ 
মন্তে (মনে করি); হে ভগবন্‌ ! তে ব্যক্তিং (তোমার 
আত্মপ্রকাশ ) দেবাঃ দানবাঃ ন বিছুঃ (দেবগণ কিবা 
দানবগণ কেহই জানেন না)। 

অঞ্জন দেবছুল্প'ভ ভগবদ্তত্ব শ্রবণ করিয়া মনের দ্বারা 
বুঝিলেন, তাহার সংশয় দূর হইল। কিন্তু যতক্ষণ না 
তিনি ইহা অধ্যাত্মভাবে উপলব্ধি করিতেছেন ততক্ষণ ইহা! 
সম্পূর্ণভাবে লাভ করা হইবে না এবং ভগবানের সহিত 
মিলনও সম্পূর্ণ হইবে না। কেমন করিয়া এই অধ্যাত্ম 
উপলব্ধি লাভ করা ষায় ইতিপূর্কেই তাহা বলা হইয়াছে, 
শ্লোক ৮-১১। 


স্বয়মেবাত্মনাত্মানং বেখ ত্বং পুরুষোত্তম । 
ভুতভাবন ভূতেশ দেবদেব জগৎপতে ॥১৫ 


১৫। হে পুরুষোত্তম, ভূতভাবন ( ভূতসমূহের উৎপত্তি- 
হেতু ), ভূতেশ ( ভূত-সকলের নিয়ন্তা ), দেবদেব ( দেবতা- 
দিগেরও আরাধ্যদেবতা ), জগতপতে (বিশ্বের অধীশ্বর ) ! 
ত্বং স্বয়ং এব (কেবল তুমি নিজেই ) আত্মনা (নিজের দ্বার! ) 
আত্মানং (নিজেকে) বেখ (জান) [ তোমার তত্ব আর 
কেহই জানে না]। 

ভগবান সম্বন্ধে এই যে জ্ঞান, ইহা শুধু হৃদয় মন বুদ্ধির 
অধিগম্য নহে। আত্মায় ভগবানের সহিত একত্ব উপলব্ধি 
করিয়া আত্মা দ্বারাই তাহা লাভ করা যায়, আত্মানং আত্মনা। 


বক্তমহম্যশেষেণ দিব্যা হ্যাত্মবিভূতয়ঃ। 
যাভির্ব্ভূতিভির্লোকা নিমাংস্তং ব্যাপ্য তিষ্ঠসি ॥১৬ 


২৪৮ শ্রীমন্তগবদ্‌ গীতা 


১৬। ত্বং (তুমি) যাভিঃ বিভূতিভিঃ ( যে যে বিভূতি 
দ্বারা) ইমান্‌ লোকান্‌ ( এই জগৎসমূহ ) ব্যাপ্য (ব্যাপিয়া ) 
তিষ্ঠসি ( রহিয়াছ ), দিব্যাঃ আত্মবিভূতয়: (তোমার সেই 
দিব্য আত্মপ্রকাশসমূহ ) অশেষেণ হি (কিছু বাকী না 
রাখিয়া) বক্ত,ম্‌ অহ'সি (বলিতে যোগা হও অর্থাৎ বর্ণনা 
কর)। 

অৰ্জ্জুন স্বীকার করিলেন যে, ভগবান তাহার আত্ম 
প্রকাশের দিব্য শক্তির দ্বারা আমাদের মধ্যে ও চতুর্দিকে 
সর্বত্র বিরাজ করিতেছেন। যেন তাহার জ্ঞান কিছুমাত্র 
অসম্পূর্ণ না থাকে সেই জন্য তিনি ভগবানের বিভূতি- 
সমূহ সম্পূর্ণভাবেই জানিতে চাহিলেন। 


কথং বিদ্যামহং যোগিংস্তাং সদা পরিচিন্তয়ন্‌। 
কেষু কেষু চ ভাবেষু চিন্ত্যোহসি ভগবন্ময়! ॥১৭ 

১৭। হে যোগিন্‌ ! অহং (আমি ) কথং (কি প্রকারে ) 
ত্বাং (তোমাকে ) সদা (সর্বদা সকল স্থানে ) পরিচিন্তয়ন্‌ 
(চিন্তা করিয়া) বিদ্যাং (তোমাকে জানিতে পারিব )? 
হে ভগবন্‌! কেষু কেষু ভাবেষু চ (কোন কোন প্রধান 
পদার্থসমূহে ) ময়া চিন্তাঃ অসি (তোমাকে চিন্তা করা 
আমার কর্তব্য)? 

ভগবান সম্বন্ধে পরম তত্ব শ্রবণ করিয়া অর্জ্জুনের 

মনের সংশয় দূর হইল, তাহার হৃদয় আনন্দে পূর্ণ হইল, 
ভক্তি সহকারে তিনি ভগবানের আদেশ পালন করিতে 
প্রস্তুত। কিন্তু যাহাতে তাহার এই জ্ঞান দৃঢ় হয়, আধ্যাত্মিক 
উপলব্ধিতে পরিণত হয় সেই জন্য তিনি ভাগবত তত্ব 


দশম অধ্যায় ২৪৯ 


আরও বিস্তৃতভাবে জানিতে চাহিলেন। নতুবা এই জ্ঞানকে 
জীবনের প্রতি মুহূর্তে সত্য করিরা তুলিবেন কেমন করিয়া, 
জীবনকে এ সত্য অনুসারে গড়িয়া তুলিবেন কেমন 
করিয়া? 


বিস্তরেণাত্মনো যোগং বিভুতিঞ্চ জনার্দন | 
ভূয়ঃ কথয় তৃপ্তিহি শৃখতো৷ নাস্তি মেহমৃতম্‌ ॥১৮ 
১৮। হে জনাৰ্দন! আত্মনঃ (স্বীয়) যোগং বিভূতিং 
চ (যোগ ও বিভূতি) বিস্তরেণ (বিস্তারিতভাবে )' 
ভূয়ঃ কথয় (বার বার করিয়া বল); হি (কেন ন!) 
মে অমৃতং (ইহা আমার পক্ষে অমৃত স্বরূপ) শৃ্থতঃ 
তৃপ্তিঃ ন অস্তি ( যতই শুনিনা কেন আমার শুনিবার পিপাসা 
মিটিতেছে না।) 
ভগবান সকলের সহিত এক এবং সকলের মধ্যেই এক, 
ইহাই তাহার যোগ। বিশ্বমাঝে ভগবানের শক্তির প্রকাশকে 
বিভূতি বলা হয়। বিশ্বলীলার মধ্যেই মানুষ যে দিব্য আনন্দ 
আস্বাদ করিতে পারে, “অমৃত” কথাটি হইতে গীতায় 
এখানে তাহারই ইঙ্গিত পাওয়া যায়__কিন্তু গীতা ইহা 
বিকাশ করে নাই, পরবর্তী বৈষ্ণব ও শাক্তধর্শ্মে ইহার 


বিশেষ বিকাশ হইয়াছিল। উপনিষদে পুনঃ পুনঃ এই 
আনন্দের উল্লেখ আছে। 


শ্রীভগবাহুবাচ 
হস্ত তে কথযিষ্যামি দিব্যা হ্যাত্মবিভূতয়ঃ। 
প্রাধান্যতঃ কুরুত্রেষ্ঠ নাস্ত্যস্তো বিস্তরম্ মে ॥১৯ 


২৫০ শ্রীমন্তগবদ্‌ গীত৷ 


১৯। শ্রীভগবান্‌ উবাচ- হস্ত (আচ্ছা), [হে] কুরু্রেষ্ঠ ! 
দিব্যাঃ  আত্মবিভূৃতয়ঃ (আমার দিব্য বিভূতি-সকল ) 
তে (তোমাকে) কথয়িস্যামি ( বলিব ) প্রাধান্থতঃ (কিন্ত 
কেবল প্রধান প্রধান গুলিই বলিব); হি (কারণ) মে 
বিস্তরস্ত (বিশ্ব মাঝে আমার অবাস্তর আত্মবিস্তার-সকলের ) 
অন্তঃ ন অস্তি (শেষ নাই)। 

ভগবান অনন্ত এবং তাহার আত্মবিস্তার, তাহার 
প্রকাশও অনস্ত। অতএব যেখানে অজ্জুন খুব সহজেই 
ভগবানের শক্তি দেখিতে পাইবেন, ভগবান কেবল সেই- 
গুলিই বৰ্ণনা করিতেছেন। এইগুলিকে অবলম্বন করিয়াই 
অৰ্জ্জুন উপলব্ধি করিতে পারিবেন যে, বাস্থদেবঃ সর্বম্‌, 
সংসারে সকল বস্তুতে, সকল ঘটনাতে ভগবানেরই আত্ম- 
প্রকাশ লীলা চলিতেছে । 


অহমাত্মা গুড়াকেশ সর্ববভূতাশযস্থিতঃ | 
অহমাদিশ্চ মধ্যং চ ভূতানামন্ত এব চ ॥২০ 


২০। হে গুড়াকেশ ( অৰ্জ্জুন )! অহম্‌ (আমি) 
সর্বভূতাশয়স্থিতঃ আত্মা ( সর্বভূতের হৃদয়ে অবস্থিত আত্মা ) 
অহং এব ( আমিই ) ভূতানাং ( সর্বভূতের) আদিঃ 
(আরম্ভ ) মধ্যং (মধ্য) অস্তঃ এব চ (এবং শেষ)। 

বিভূতি বর্ণনার প্রারস্তে প্রথমেই সেই মূল তত্বের কথা 
বলা হইতেছে যাহা এই বিশ্বলীলার ভিত্তি স্বরূপ । প্রথমেই 
বলা হইল যে, সকল জীব, সকল বস্তুর মধ্যেই ভগবান 
গুপ্তভাবে বিরাজ করিতেছেন, এবং সেখানে তাহাকে আবিষ্কার 
করা ঘায়। 


দশম অধ্যায় ২৫১ 


আদিত্যানামহং বিষ্ণুজে যাঁতিষাং রবিরংশুমান্‌। 
মরীচির্ম্মরুতামস্মি নক্ষত্রাণীমহং শশী ॥২১ 

২১। আদিত্যানাং (আদিত্যগণের মধ্যে ) অহং বিষ্ণুঃ 
(আমি বিষ্ণু); জ্যোতিষাং (জ্যোতি ও প্রভাসকলের 
মধ্যে) অংশুমান্‌ রবিঃ (আমি জ্যোতির্শয় সূর্য্য ), 
মরুতাং মরীচিঃ ( মরুদ্গণের মধ্যে আমি মরীচি ), নক্ষত্রাণাং 
অহং শশী অশ্মি ( নক্ষত্রগণের মধো আমি চন্দ্র) । 

বিশ্বে মান্থম ছাড়াও মানুষের নীচে ও উপরের স্তরে. 
নানা শ্রেণীর জীব আছে, দেব, দৈত্য, যক্ষ, রাক্ষস, গন্ধর্বব, 
নাগ ইত্যাদি। প্রত্যেক শ্রেণীর মধ্যে আপন আপন শ্রেণীর 
গুণে যে শ্রেষ্ঠ তাহাতেই ভগবানের শক্তির বিশেষ প্রকাশ। 
যাহা কিছু আছে সবই হইতেছে ভগবানের অভিব্যক্তি, 
ভগবানের শক্তির প্রকাশ, বিভূতি। কিন্তু শেষ ব্যক্তি, শ্রেষ্ঠ বস্তু, 
শ্রেষ্ঠ গুণ ও শক্তিই বিশেষভাবে ভগবানের বিভূতি। 
বিশ্বের সকল জিনিফকেই ভগবান বলিয়া জ্ঞান করিতে 
হইবে বটে, কিন্ত সেই সঙ্গে ইহাও মনে রাখিতে হইবে 
যে, সর্বত্র ভগবানের প্রকাশ সমান নহে। প্রত্যেকের 
অন্তনিহিত সত্তাকে ক্রমশঃ বেশী বেশী করিয়া বিকাশ 
করিয়াই জীব ভাগবত জীবনের দিকে অগ্রসর হয়। এই 
জন্তই ভগবানকে তাহার উতকষ্ট বিভূতিতে চিন্তা করিতে হয় 
যেন সকলেই আপন আপন ভাবে আপন আপন সত্তার 
উৎকৃষ্ট বিকাশ করিতে পারে। 


বেদানাং সামবেদোহ স্মি দেবানামস্মি বাসবঃ | . 
ইন্দ্রিয়াণাং মনশ্চাম্মি ভূতানামস্মি চেতনা ॥২২ 


২৫২ শ্রীমন্তগবদ্‌ গীতা 

২২। বেদানা ( বেদসমৃহের মধ্যে) সামবেদঃ অস্মি 
(আমি হই সামবেদ), দেবানাং বাসবঃ অস্মি ( দেবগণের 
মধ্যে আমি হই ইন্দ্র), ইন্দ্রিয়াণাৎ মনঃ চ অস্মি ( ইন্দ্ৰিযগণের 
মধ্যে আমি হই মন), ভূতানাং চেতনা অন্মি (আমি 
হই ভূতগণের চেতনা )। 

প্রাণীগণ এই চেতনা দ্বারা নিজদিগকে এবং বহির্জগংকে 
জানিতে পারে ; মনের দ্বারা বাহ্বস্তর স্পর্শ গ্রহণ করে 
এবং তাহাতে সাড়া দেয়। 


রুদ্রাণাং শঙ্করশ্চাস্মি বিত্তেশো যক্ষরক্ষসাম্‌। 
বদুনাং পাবকশ্চাম্মি মের শিখরিণামহম্‌ ॥২৩ 


২৩। কদ্রাণাং শঙ্করঃ অস্মি (রুদ্রগণের মধ্যে আমি 
শিব ), যক্ষরক্ষপাং চ বিত্তেশ: (এবং যক্ষ ও রক্ষগণের 
মধ্যে আমি ধনাধিপতি কুবের ), অহং বস্থনাং পাবকঃ 
অস্মি (বস্থগণের মধ্যে আমি অগ্নি ), শিখরিণাং চ মেরু 
(এবং শিখরমকলের মধ্যে আমি মেরু )। 

যেমন প্রত্যেক শ্রেণীর জীবের মধ্যে তেমনই প্রত্যেক 
শ্রেণীর জড় পদার্থের মধ্যে এবং গুণ ও শক্তির মধ্যেও 
যেটি শ্রেষ্ঠ সেটিই ভগবানের বিশেষ শক্তির প্রকাশ, 
বিভূতি । 


পুরোধসাং চ মুখ্যং মাং বিদ্ধি পার্থ বৃহস্পতিম্‌ । 
সেনানীনামহং স্কন্দঃ সরসামস্মি সাগরঃ ॥২৪ 


২৪। পার্থ! মাং (আমাকে) পুরোধসাং চ 
(পুরোহিতগণের ) মুখ্যং (প্রধান) বৃহস্পতিং বিদ্ধি 


দশম অধ্যায় ২৫৩ 

(বৃহস্পতি বলিয়া জানিও ), অহং সেনানীনাং স্বন্দঃ (আমি 
সেনাপতিগণের মধ্যে রণদেবতা কা্তিকেয়), সরসাং 
( জলাশয়সমূহের মধ্যে ) সাগরঃ অস্মি (আমি হই 
সাগর )। 
মহ্ষীণাং ভূগুরহং গিরামস্ম্যেকমক্ষরমূ। 
যজ্ঞানাং জপযজ্ঞোহ স্মি স্থাবরাণাং হিমালয়ঃ ||২৫ 

২৫) অহং মহৰ্ষীণাং ভৃগ্ুঃ অস্মি (আমি মহধিগণের 
মধ্যে ভৃগু), গিরাম্‌ ( বাক্য-দকলের মধ্যে) একম্‌ অক্ষরমূ 
(পবিত্র একাক্ষর ও), যজ্ঞানাং জপযন্ঞঃ অস্মি ( যজ্ঞমকলের 
মধ্যে আমি জপযজ্ঞ); স্থাবরাণাং ( পর্ববতশ্রেণীসমুহের 
মধ্যে ) হিমালয়: ( আমি হই হিমালয় )। 


অশ্বণ্ঃ সর্ববরৃক্ষাণাং দেবর্ষীণাং চ নারদঃ। 
গন্ধৰ্ববাণাং চিত্ররথঃ সিদ্ধানাং কপিলে! মুনিঃ ॥২৬ 

২৬। [আমি] সর্ববৃক্ষাণাং অশ্বখঃ (সকল বৃক্ষের 
মধ্যে অশ্বখ ), দেবধীণাং চ নারদঃ (এবং দেবধিগণের 
মধ্যে নারদ ), গন্ধর্বাণাং চিত্ররথঃ, সিদ্ধানাং কপিলঃ 
মুনিঃ ( সিদ্ধগণের মধ্যে কপিল মুনি )। 
উচ্চৈঃশ্রবসমশ্বানাং বিদ্ধি মামস্থতোস্ভবম্‌। 
এরাবতং গজেন্দ্রাণাং নরাণাঁঞ্চ নরাধিপম্‌ ॥২৭ 

২৭। অশ্বানাং ( অশ্থগণের মধ্যে ) বাং ( আমাকে ) 
অমৃতোস্তবং (অমৃত হইতে উৎপন্ন) উচ্চৈঃশ্রবসং বিদ্ধি 
(উচ্চৈঃশ্রব| জানিও )) গজেন্দ্রাণাং এরাবতং ( গজেন্্রগণের 


২৫৪ শ্রীমন্তগবদ্‌ গীতা 


মধ্যে এরাবত), নরাণাং চ নরাধিপম্‌ (এবং নরগণের 
মধ্যে নরপতি বনিয়া জানিও )। 


আয়ুধানামহং বজুং ধেনুনামস্মি কামধুক্‌। 
প্রজনশ্চাম্মি কন্দর্পঃ সর্পাণামস্মি বাস্থকিঃ ॥২৮ 


২৮। আমুধানাং অহং বজ্বং (অস্ত্-সকলের মধ্যে 
আমি*দিব্য বজ্র), ধেনৃনাং কামধুকু অস্মি ( ধেস্থগণের 
মধ্যে আমি কামধেঙ্গ ), প্রজনঃ কন্দর্পঃ অস্মি ( সন্তান 
উৎপাদকগণের মধ্যে আমি প্রেমের দেবতা কন্দর্প), 
সর্পাণাং চ বাস্থকিঃ অস্মি ( সর্পগণের মধ্যে আমি বাস্থকি )। 


অনন্তশ্চান্মি নাগানাং বরুণো যাদসামহম্‌। 
পিতুপামর্য্যমা চাস্মি যমঃ সংঘমতামহম্‌ ॥২৯ 

২৯। নাগানাং অনন্তঃ অন্মি (নাগগণের মধ্যে আমি 
অনস্ত ), যাদসাং চ অহং বরুণঃ (সমুদ্রের অধিবাসিগণের 
মধ্যে আমি বরুণ), পিত,ণাং চ অর্ধ্যমা অস্মি ( পিতৃগণের মধ্যে 
আমি অধ্যমা), সংষমতাং (যাহারা বিধি ও নিয়মের 
রক্ষক তাহাদের মধ্যে) অহং ষমঃ ( আমি যম অর্থাৎ 
বিধি ও নিয়মের অধীশ্বর )। 


প্রহলাদশ্চান্মি দৈত্যানাং কালঃ কলয়তামহ্মৃ। 
স্বগাণাং চ মৃগেন্দ্রোহহং বৈনতেয়শ্চ পক্ষিণাম্‌ ॥৩০ 


৩০। দৈত্যানাং প্রহলাদঃ অশ্মি (দৈত্যগণের মধ্যে 
আমি প্রহলাদ ), কলয়তাং চ অহং কালঃ ( গণনাকারি- 
গণের মধ্যে আমি সময়), মৃগাণাং অহং ম্গেন্্ঃ ( বন্ত 


দশম অধ্যায় ২৫৫ 


পশুগণের মধ্যে আমি পশুরাজ সিংহ ), পক্ষিণাং চ বৈনতেয়ঃ 
( পক্ষীদিগের মধ্যে আমি গরুড়)। 


পবনঃ পবতামস্মি রামঃ শন্ত্ৃতামহম্‌। 
ঝষাণাং মকরশ্চাম্মি শ্রোতসামস্মি জাহ্নবী ॥৩১ 


৩১। পবতাং (বিশুদ্ধকারিগণের মধ্যে ) পবনঃ অস্মি 
(আমি বায়ু), শস্ত্রভৃতাং অহং রামঃ ( যোদ্ধাগণেরু মধ্যে 
আমি রাম), ঝষাণাং মকর: অস্মি (মখস্তগণের মধ্যে আমি 
মকর ), আোতসাং চ জাহ্ুবী অস্মি (এবং নদীসকলের মধ্যে 
আমি গঙ্গা)। 


সর্গাণামাদিরন্তশ্চ মধ্যং চৈবাহমর্জজুন । 
অধ্যাত্মবিদ্যা। বিদ্যানাং বাদঃ প্রবদতামহম্‌ ॥৩২ 


৩২। হে অৰ্জুন! সর্গাণাম্‌ (স্ুষ্ট পদার্থসমূহের ) 
আদিঃ অস্তঃ মধ্যং চ অহম্‌ এব (আমিই আদি অন্ত ও 
মধ্য); বিদ্যানাং অধ্যাত্মবিদ্তা (নানা দর্শন, বিজ্ঞান, 
শিল্পবিদ্যার মধ্যে আমি অধ্যাত্মবিস্তা ), প্রবদতাম্‌ অহং 
বাদঃ (আমি তার্কিকগণের মধ্যে তর্ক)। 

সকল জিনিষই হইতেছে প্রকৃতিতে তাহারই শক্তি, 
তাহারই আত্মপ্রকাশ । তিনিই সকলের উৎপত্তি, তাহাদের 
আরম্ভ ; তাহাদের চিরপরিবর্তনশীল অবস্থায় তিনি তাহাদিগকে 
ধরিয়া রহিয়াছেন, তাহাদের মধ্য; সাবার তিনিই 
তাহাদের শেষ, প্রত্যেক সৃষ্ট বস্তু বিনষ্ট হইয়া তাহাতেই 
লীন হয়। 


২৫৬ শ্রীমন্তগবদ্‌ গীতা 


অক্ষরাণামকারোইহস্মি দ্বন্বঃ সামাসিকস্য চ। 
অহমেবাক্ষয়ঃ কালো ধাতাহং বিশ্বতোমুখঃ ॥৩৩ 


৩৩। অক্ষরাপাম্‌ অকারঃ অস্মি (আমি অক্ষর- 
সমূহের মধ্যে অ-কার ), সামাসিকস্ত চ ছন্দঃ (এবং 
সমাসসমূহের মধ্যে দ্বন্ব-সমাস )। অহং এব অক্ষয়ঃ কালঃ 
(আমিই অক্ষয় কাল ), অহং বিশ্বতোমুখঃ ধাতা ( আমিই 
সকল স্ষ্টির বিধান-কর্তা, আমার মুখ সর্বত্র )। 

কাল অক্ষয় অনাদি অনস্ত। এই অক্ষয় কালরূপে 
ভগবানের শক্তি-প্রকাশই আমাদের কাছে সুম্পষ্ট। এই কালের 
লীলায় ভগবান আমাদের ধারণায় প্রতিভাত হন বিধাতারূপে, 
তিনি এই লীলায় সকল বস্তু ও ঘটনাকে যথাস্থানে সঙ্গিবেশিত 
করিতেছেন। যেমন অনস্ত কাল ভগবান, তেমনিই অনস্ত 
দেশও ভগবান, আমরা যেদিকে ফিরি, যেদিকে চাই, অনস্তরূপে 
সর্বভূতের মধ্যে ভগবানেরই মুখ দেখিতে পাই, বিশ্বতোষুখঃ। 


মৃত্যুঃ সর্ববহরশ্চাহমুস্তবস্চ ভবিষ্যতাম্‌ । 
কীত্তিঃ শ্রীর্ববাক্‌ চ নারীণাং 
স্মৃতিম্মেধা ধৃতিঃ ক্ষমা ॥৩৪ 


৩৪। অহং চ সর্বহরঃ মৃত্যুঃ (আমি সর্বসংহারকারী 
মৃত্যু), ভবিশ্যতাম্‌ উদ্ভবঃ চ (আবার ভবিষ্যতে যাহ! কিছু হইবে 
সেসবেরও আমিই উৎপত্তি হেতু) ; নারীণাং (স্ত্রীগুণ সকলের 
মধ্যে) কীত্তিঃ (যশ ), শ্রী: ( সৌন্দর্য ), বাক্‌ ( বাক্য ), স্বতিঃ, 
মেধা (বুদ্ধি), ধুতিঃ ( ধৈর্যাশীলতা ) চ ক্ষমা ( এবং ক্ষমা )। 


দশম অধ্যায় ২৫৭ 

ভগবানই ধ্বংসকর্তা, মনে হয় তিনি স্বষ্টি করেন শুধু 

শেষকালে তাহার স্ষ্টিকে ধ্বংস করিবার জন্য। কিন্ত 

তাহার আত্মপ্রকাশের বিরাম নাই-_এই জগতে পুরাতন 

ধ্বংস হইতেছে সঙ্গে সঙ্গে নৃতনের সৃষ্টি হইতেছে, স্থষ্টি ও 
ধ্বংস সমান তালেই চলিয়াছে। 


বৃহৎ সাম তথা সান্নাং গায়ত্রী ছন্দসামহম্‌ । 
মাসানাং মাগশীর্ষোহহয়তুনাং কুহ্থমীকরঃ ॥৩৫ 

৩৫। অহং (আমি) সাম্াং (মন্ত্রসকলের মধ্যে ) 
বৃহৎ সাম) ছন্দসাম্‌ গায়ত্রী (ছন্দসমূহের মধ্যে আমি 
গায়ত্রী ), তথা মাসানাং অহং মার্গশীর্ষঃ (মাস-সকলের 
মধ্যে আমি প্রথম মাস, অগ্রহায়ণ ), খতুনাং কুস্থমাকরঃ 
(খতু-সকলের মধ্যে আমি সর্বাপেক্ষা রমণীয় খতু বসন্ত )। 


দ্যুতং ছলয়তামস্মি তেজস্তেজস্বিনামহম্‌ । 
জয়োহস্মি ব্যবসাযোহস্মি সত্বং সত্ববতামহম্‌ ॥৩৬ 
৩৬। অহং ছলয়তাং দ্যুতং ( আমি ছলনাকারিগণের 
দ্যুত ক্রীড়া ), তেজস্থিনাং তেজ: অস্মি ( তেজস্থী ব্যক্তিগণের 
তেজ ), [অহং] জয়ঃ অস্মি, ব্যবসায়ঃ অন্মি ( আমি দৃঢ় সঙ্কলপ 
ও অধ্যবসায় ও জয়), অহং সত্ববতাং সত্বম্‌ (আমি সৎ 
ব্যক্তিগণের সবগুণ /1 
বৃষ্ণীনাং বান্থদেবোহস্যি পাগুবানাং ধনঞ্জয়ত | 
মুনীনামপ্যহুং ব্যাসঃ কবীনামুশনা কবিঃ ॥৩৭ 


৩৭। অহং বৃষ্ণীনাং বাস্থদেবঃ অশ্মি (আমি যাদব- 

বংশীয়গণের মধ্যে কৃষ্ণ), পাগুবানাং ধনঞ্রয়ঃ (পাণ্ডবগণের মধ্যে 
অৰ্জ্জুন ), মুনীনাং অপি ব্যাসঃ ( মুনিগণের মধ্যে আমি 
ব্যাস), কবীনাম্‌ উশনা: কবিঃ (দ্ৰষ্টা কবিগণের মধ্যে 
আমি কবি শুক্রাচার্ধ্য )। 

কৃষ্ণ তাহার আভ্যন্তরীণ ভাগবত সত্বায় মানবরূপধারী 
ভগবান, আর তাহার বাহ্‌ মানবীয় সত্তায় তিনি হইতেছেন 
সেই যুগের নেতা, বৃষ্ণীবংশের মহাপুরুষ । তিনি অবতার 
এবং সেই সঙ্গেই তিনি বিভূতি। 


দণ্ডো দময়তামস্মি নীতিরস্মি জিগীষতাম্‌। 
মৌনং চৈবাস্মি গুহ্যানাং জ্ঞানং জ্ঞানবতামহম্‌ ॥৩৮ 


৩৮। অহং দময়তাং (শাসনকারিগণের) দণ্ডঃ (প্রতৃত্ব- 
শক্তি) অস্মি (হই) ; জিগীষতাং ( বিজয়াভিলাধী ব্যক্তিগণের ) 
নীতিঃ (সামাদি নীতি ) অস্মি (হই), গ্রস্থানাং যৌনং এব 
(গোপনীয় বিষয় সমূহের মধ্যে আমি নীরবতা ), জ্ঞানবতাং চ 
জ্ঞানং অস্মি ( এবং জানীগণের জ্ঞান আমি )। 


যচ্চাপি সর্ববভূতানাং বীজং তদহমর্জুন। 
ন তদস্তি বিনা যৎ স্যান্ময়। ভূতং চরাচরম্‌ ॥৩৯ 
৩৯। হে অৰ্জ্জুন! যং চ (যাহা কিছু ) সৰ্ব্বভূতানাং 
বীজং ( সৰ্ববভূতের বীজ ) তং অপি অহং ( তাহাও আষি); 
ময়া বিনা (আমা ব্যতীত ) যৎ স্তাৎ (যাহা হইতে পারে ) 
তৎ চরাচরম্‌ ভূতং ( সেইরূপ স্থাবর বা জঙ্গম কোন পদার্থ ) 
ন অস্তি (নাই)। 
ভগবানই সর্বভূতের বীজ, ভাঙারা হইতেছে সেই 


দশম অধ্যায় ২৫৯ 


বীজ হইতে উৎপন্ন শাখা, প্রশাখা ও পুষ্প) আত্মায় ষে বীজ 
রহিয়াছে তাহাই তাহারা প্রকৃতিতে বিকাশ করিতে পারে । 


নান্তোহস্তি মম দিব্যানাং বিভূতীনাং পরন্তপ। 
এষ তৃদ্দেশতঃ প্রোক্তে! বিভূতের্বিস্তরো ময়! ॥৪০ 


৪০। হে পরস্তপ! মম দিব্যানাৎ বিভূতীনাং ( আমার 
দিব্য বিভৃতিসমূহের ) অন্তঃ ন অস্তি (সংখ্যা বা সীমা 
নাই ) এষ তু বিভৃতেঃ বিস্তরঃ ( এই ঘে বিভূতির বিস্তার 
বর্ণনা করিলাম) ময়া (আমাকর্তৃক) উদ্দেশত: প্রোক্রঃ 
( ইহা কেবল সংক্ষেপে দিকৃদর্শন স্বরূপে কথিত হইল )। 

ভগবান এখানে কেবল তাহার প্রধান প্রধান কয়েকটি 
প্রকাশ উল্লেখ করিলেন ; সহজেই ইহাদের মধ্যে ভগবানের 
শক্তি দেখিয়া ক্রমশঃ আরও গভীরভাবে দেখিবার দৃষ্টি 
খুলিবে। 


যদ্যদ্বিভুতিমৎ সত্বং শ্রীমদুর্জিতমেব বা। 
তত্তদেবাবগচ্ছ ত্বং মম তেজোইংশসম্ভতবমূ ॥ ৪: 
৪১। বিভূতিমং ( উশ্বধ্যযুক্ত ), এীমৎ ( সৌন্দযময় ), 
উজ্জিতম্‌ এব ব! ( কিম্বা যে-কোন গুণের উৎকর্ষ সম্পর, তেজ 
ও প্রভাব সম্পন্ন ) যং যৎ সত্বং (যে যে বস্তু জগতে দেঁধিতে 
পাও), তৎ তৎ এব ( সে সমুদয়ই ) মম তেজোহংশ-সম্ভবযু 
(আমার শক্তির অংশ হইতে উদ্ভূত) ত্বং অবগচ্ছ (জানিও) ৷ 


অথবা বহুনৈতেন কিং জ্ঞাতেন তবাজ্জুন। 
বিষ্টভ্যাহমিদং কৃৎস্মমেকাংশেন স্থিতো জগৎ ৪২ 

৪২। অথবা, হে অৰ্জ্জুন! তব এতেন বনহুন| জ্ঞাতেন 
কিং (এত বহুবিস্তার জানিয়া কি প্রয়োজন)? [ এইমাত্র 
জানিয়া রাখ যে] অহং ইদং কৃৎস্রং জগৎ (আমি এই 
সমগ্র বিশ্ব-জগং ) একাংশেন (আমার কণামাত্র অংশের দ্বারা ) 
বিষ্টভ্য (ধারণ করিয়া ) স্থিত: ( অধিষ্ঠান করিতেছি )। 

প্রত্যেক শ্রেণীর শ্রেষ্ঠ বস্তুতেই ভগবানের বিশেষ 
প্রকাশ, সেইগুলিই বিশেষ অর্থে বিভৃতি। কিন্ত যত বড় 
প্রকাশই হউক না'কেন তাহ! অনস্তের অতি ক্ষুদ্র অভিব্যক্তি ; 
এমন কি এই সমগ্র বিশ্বই তাহার শক্তির একটু অংশের 
দ্বারা বিধৃত রহিয়াছে, তাহার জ্যোতির একটি শ্দুলিঙ্গের 
দ্বারা আলোকিত হইয়াছে, তাহার আনন্দ ও সৌন্দধ্যের 
ক্ষীণতম আভাস মাত্র দিতেছে। 


ইতি বিভূতিযোগো নাম দশমোহধ্যায়ঃ। 


একাদশ অধ্যায়ঃ 


[পূর্ব অধ্যায়ে বলা হইয়াছে যে, ভগবান অলক্ষ্যে 
এই বিশ্বসংসারকে ব্যাপিয়া রহিয়াছেন, ধরিয়া রহিয়াছেন, 
তাহাকে ছাড়া জগতে কেহ নাই, কিছু নাই। অঞ্জুন 
সাক্ষাৎ্ভাবে ভগবানের মহত্ব ও এশ্বধ্য দেখিতে চাহিলে 
ভগবান তাহাকে তাহার সংহার-মৃণ্তি মহাকালরূপে আবিভূ্ত 
বিশ্বরূপ দর্শন করাইলেন। ] 


অৰ্জ্জুন উবাচ 
মদনুগ্রহায় পরমং গুহামধ্যাতসসংজ্ঞিতমূ । 
যত্বযোক্তং বচস্তেন মোহোহয়ং বিগতো মম ॥১ 


১। অর্জুন উবাচ ৷--মদহুগ্ৰহায় (আমার প্রতি অনুগ্রহ 
করিয়া) পরমং গুহ্যং অধ্যাত্মসংজ্ঞিতং (সংসারের উচ্চতম 
অধ্যাত্ম রহস্তের ) ষৎ বচঃ ( যে কথা) ত্বয়া ( তোমা 
কর্তৃক ) উক্তং (কথিত হইল ), তেন ( তদ্বারা) মম অয়ং 
মোহ: (আমার এই মোহ ) বিগতঃ ( দূর হইল )। 

জগতের বস্তুসমূহ ভগবান ছাড়া নিজেরা নিজেদের 
জন্যই রহিয়াছে, নিজেদের শক্তিতেই চলিতেছে, কর্শ্ 
করিতেছে-_মাহুষের ইন্দ্রিয় ও মনের এই যে ছুরপণেয় 
ভ্ৰান্তি, ইহাই ছিল অঞ্জনের মোহ এবং কর্শ্ম পরিত্যাগের 
মূল কারণ। শ্রেষ্ঠ অধ্যাত্ম জ্ঞান লাভ করিয়া অর্জ্জুনের এই 
ভ্রান্তি ও মোহ দূর হইল। 


২৬২ শ্রীমন্তেবদ্‌ গীতা 


ভবাপ্যয়ৌ হি ভূতানাং শ্রুতৌ বিস্তরশো ময়া। 
ত্বত্তঃ কমলপত্রাক্ষ মাহাত্ম্যমপি চাব্যয়ম্‌ ॥২ 


২। হে কমলপত্রাক্ষ (পদ্মপলাশলোচন)! ত্বত্তঃ 
(তোমার নিকট হইতে ) ভূতানাং হি ( ভূতগণের ) ভবাপ্যয়ৌ 
(উৎপত্তি ও লয়) ময়া ( মৎ কৰ্তৃক ) বিস্তরশঃ (বিস্তারিত- 
রূপে) শ্রতৌ (শ্রাত হইল); [ তোমার ] অব্যয়ম 
মাহাত্ম্যম্‌ অপি চ (তোমার অক্ষয় মাহাত্মাও শ্রুত হইল )। 

বস্ত-সকলের মধ্যে শাশ্বত আত্মারূপে যিনি বিরাজ 
করিতেছেন, সমগ্র বিশ্ব তাহারই যোগ, সমস্ত ঘটনা সেই 
যোগেরই অভিব্যক্তি ; সমস্ত প্রকৃতি এই নিগৃঢ় ভাগবত 
সততায় পূর্ণ, তাহাকে প্রকট করাই প্রকৃতির সমস্ত কর্শ্ম, 
সমস্ত চেষ্টার উদ্দেশ্য | 


এবমেতদ্‌ যথাথ ত্বমাত্মানং পরমেশ্বর | 
দ্রষট,মিচ্ছামি তে রূপমৈশ্বরং পুরুষোত্তম ॥৩ 


৩। হে পরমেশ্বর! যথা ত্বং আত্মানং আখ (তুমি 
নিজেকে যেরূপ ঘোষণা করিলে) এত এবং ( এইন্ধপই 
বটে ) ; হে পুরুষোত্তম! তে এশ্বরং রূপং ভ্রম ইচ্ছামি 
(তোমার দিব্য রূপ ও শরীর দেখিতে ইচ্ছা করি )। 

ভগবান নীরব নিক্ষিয় অক্ষর আত্মারূপে সর্বত্র বিরাজ 
করিতেছেন, অলক্ষ্যে সব কিছুকেই ধরিয়া রহিয়াছেন। কিন্ত 
যাহা হইতে বিশ্বের সকল কর্ম, সকল শক্তির উৎপত্তি, জগতের 
সমস্ত নামরূপ যাহার ছদ্মবেশ, ধাহাকে আমাদের সকল কম্ম, 
জ্ঞান ও ভক্তি অর্পণ করিতে হইবে, অর্জুন সেই যোগেশ্বর, 


একাদশ অধ্যায় ২৬৩ 


পরমেশ্বর, পুরুষোত্মের জাগ্রত রূপ সাক্ষাত্ভাবে দর্শন 
করিতে চাহিলেন। 


মন্যসে বদি তচ্ছক্যং ময়! দ্রষ্ট,মিতি প্রভো। 
যোগেশ্বর ততো মে ত্বং দর্শয়াত্রানমব্যয়ম্‌ ॥৪ 


৪। হে প্ৰভো! হে যোগেশ্বর! যদি তং (যদি 
সেই রূপ ) ময়া দ্রষ্ট.ম্‌ শক্যম্‌ (আমার দ্বারা দেখ! সম্ভব ) 
ইতি মন্যসে (ইহা মনে কর ), ততঃ ( তাহা হইলে ) ত্বং মে 
(তুমি আমাকে ) অব্যয়ং আত্মানং দর্শয় ( তোমার অবিনাশী 
আত্মরূপ দর্শন করাও )। 

ভগবানের নিগৃঢ় ইচ্ছাতেই অর্জ্জুনের হৃদয়ে বিশ্বরূপ 
দর্শনের আকাজ্ষা জাগিল, কারণ জগতে যে মহান্‌ কর্ণ 
সম্পাদনের ভার অজ্জুনের উপর পড়িয়াছে, বিশ্বরূপে প্রকট 
ভগবানের সহশ্র সহম্্র মুখ হইতেই তাহাকে সেই কর্ধের 
আদেশ গ্রহণ করিতে হইবে। 


শ্রীভগবান্থবাচ 
পশ্য মে পার্থ রূপাণি শতশোহ্থ সহত্রশঃ | 
নানাবিধানি দিব্যানি নানাবর্ণাকৃতীনি চ ॥৫ 
«| শ্রীভগবান উবাচ-_হে পার্থ! মে (আমার) 
নানাবিধানি ( নানাপ্রকার ) নানাবর্ণাকৃতীনি ( নানা বর্ণ ও 
আকার বিশিষ্ট) শতশ: (শত শত) অথ সহম্রশঃ (এবং 


সহন সহশ্র) দিব্যানি রূপাণি (দিব্য রূপ-সকল ) পশ্য 
(দর্শন কর)। 


২৬৪ শ্রীমস্তগবদ্‌ গীতা 


পশ্যাদিত্যান্‌ বসূন্‌ রুদ্রানশ্থিনৌ মরুতস্তথা । 
বছুন্তদৃষটপূর্ববাণি পশ্যাশ্চ্য্যাণি ভারত ॥৬ 


৬। হে ভারত! আদিত্যান্‌ (দ্বাদশ আদিত্য) 
বহুন্‌ (অষ্ট বস্থ) কুদ্রান্‌ (রুদ্রগণ) অশ্বিনৌ (অশ্বিনীকুমার- 
দয় ) তথা মরুতঃ ( এবং মরুৎগণকেও ) পশ্য (দেখ); 
বহ্নি (অনেক) অদ্ৃষ্টপূর্বাণি ( অদৃষ্টপূর্ব্ব ) আশ্চধ্যাণি 
( আশ্চৰ্য্য বিষয়-সকল ) পশ্য (দর্শন কর )। 


ইহৈকস্থং জগৎ কৃৎস্নং পশ্যাদ্য সচরাচরম্‌ । 
মম দেহে গুড়াকেশ যচ্চান্তদ্‌দ্ৰষ্ট,মিচছসি ॥৭ 


৭। হে গুড়াকেশ (অৰ্জুন)! অদ্য (আজ) ইহ 
মম দেহে ( এই আমার শরীরে ) ক্বৎস্রং (সমগ্র) সচবাচরম্‌ 
জগৎ (স্থাবর-জঙ্গম-সহিত জগৎ ) একস্থং (একত্র অবস্থিত ) 
পশ্য (দেখ), অন্যৎ চ যৎ (আরও যাহা কিছু) ভর্টুম্‌ 
( দেখিতে ) ইচ্ছসি ( ইচ্ছা কর ), [তাহাও দেখিয়া লও]। 

ইহাই বিশ্বরূপদর্শনের মূল কথা-_ভগবানের মধ্যে বহুর 
এঁক্য সাধিত হইয়াছে, তিনি এক হইয়াও বহু, বহু হইয়াও 
এক-_-সবই সেই এক॥ জগতে আমরা যে বহু বিচ্ছিন্ন বস্তু- 
সকল দেখিতে পাই ভগবানের মধ্যে তাহারা পরম এক্য- 
স্থত্রে বদ্ধ রহিয়াছে, ইহৈকস্থং। একবার এই দিব্যদৃষ্টিতে 
ভগবানের সহিত এঁক্যবোধ লাভ করিতে পারিলে সকল দ্বিধা 
ও ভয় দূর হইয়া যায়, সমস্ত ভীষণ, ভয়াবহ ব্যাপারও 
ভগবানের একটা দিক বলিয়া অনুভূত হয়, পরম আনন্দের 
সহিত জগতৎলীলাকে আলিঙ্গন কর! যায়। অৰ্জ্জুন এখনও 

তাহা পারেন নাই, তাই তিনি এই মহান রূপ দর্শন করিয়া 
ভয় পাইতেছেন। 


ন তু মাং শক্যসে দ্রষ্ট,মনেনৈব স্বচক্ষুষা। 
দিব্যং দদামি তে চক্ষুঃ পশ্য মে যোগমৈশ্বরম্‌ ॥৮ 


৮) অনেন স্বচক্ষুষা এব (তোমার এই মানবীয় চক্ষু 
দ্বারা) মাং দ্রষ্টূং (আমাকে দেখিতে ) ন তু শক্যসে ( সমর্থ 
হইবে না); তে (তোমাকে) দিব্য চক্ষু: ( দিব্যদৃষ্টি ) 
দদামি (দিতেছি); মে এশ্বরং যোগং ( আমার এশ্বরিক 
যোগ ) পশ্য (দর্শন কর )। 

মানুষের চক্ষু বস্তসকলের কেবল বাহিরের দিকটাই 
দেখিতে পায় অথবা তাহাদিগকে ভিন্ন ভিন্ন প্রতীকরূপে 
দেখিয়া অনন্ত রহস্তের মাত্র কয়েকটা দিকেরই আভাস 
পায়; কিন্ত দিব্য যে অস্তদ্র্টি তাহার দ্বারা ভগবানকে 
তাহার যোগে দর্শন করা যায়, এক ভগবানের মধ্যেই এই 
অনস্ত বৈচিত্র্যময় বিশ্বলীলার নিগৃঢ় এক্য ও সামন্তস্ত 
পরিদৃষ্ট হয়। 

সঞ্জয় উবাচ 


এবমুক্ত। ততো রাজন্‌ মহাযোগেশ্বরে! হরিঃ। 
দরশ়ামাস পার্থায় পরমং রূপমৈশ্বরম্‌ ॥৯ 

৯। সঞ্জয় উবাচ-_হে রাজন্‌ ধৃতরাষ্ট) ! মহাযোগেশ্বরঃ 
হরিঃ এবম্‌ উক্ত! (এইরূপ কহিয়া) ততঃ (তদনস্তর ) 
পার্থায় ( অজ্জুনকে ) পরমং এশ্বরং রূপং (ভাহার পরম এশ 
রূপ) দর্শয়ামাস ( দেখাইলেন )। 


২৬৬ শ্রীমন্তগবদ্‌ গীতা 


অনেকবস্ত,নয়নমনেকাদুতদর্শনম্‌। 
অনেকদিব্যাভরণং দিব্যানেকোছ্যতায়ুধম্‌ ॥১০ 
দিব্যমাল্যাম্বরধরং দিব্যগন্ধীনুলেপনম্‌। 
সর্ববাশ্চরধ্যময়ং দেবমনন্তং বিশ্বতোমুখম ॥১১ 


১০-১১। [সেই এশ্বরিক রূপ কীদৃশ ? ] অনেকবক্ত,- 
নয়নম্‌ (তিনি অসংখ্য মুখে কথা কন, অসংখা চক্ষাতে 
দর্শন করেন ), অনেকানুতদর্শনম্‌ (তিনি অনবরত তাহার 
সত্তার বহু অদ্ভুত প্রকাশ দেখাইতেছেন ), অনেক দিব্যাভরণং 
(বহু দিব্য সৌন্দধ্যময় আভরণে তিনি ভূষিত ), দিব্যানেকো- 
দ্যতায়ুধং (অসংখ্য দিব্য উদ্যত অস্ত্রে তিনি যুদ্ধের জন্য 
সঙ্জিত ), দিব্যমাল্যাঙ্থরধরং ( কণে তাহার দিব্য পুষ্পের মালা, 
পরিধানে দিবা বসন), দিবাগন্ধাহুলেপনম্‌ (দিবা গন্ধ 
অন্গলেপনে তিনি আমোদিত ), সব্বাশ্ধ্যময়ং ( সংসারের 
সমস্ত আশ্যধ্যময় বস্তু তাহার মধ্যে রহিয়াছে ) দেবং অনস্তং 
বিশ্বতোমুখং (সেই অনস্ত দেবতার মুখ বিশ্বের সর্বত্র )। 


দিবি সূর্য্যসহস্রম্ ভবেদ্‌ যুগপছ্ুথিতা | 
যদি ভাঃ সদৃশী সা! স্তান্তাস্তস্য মহাত্মনঃ ॥১২ 

১২। দিবি ( আকাশে ) যদি সুয্যসহত্রস্য ভাঃ (যদি 
সহশ্র সুধ্যের প্রভা) যুগপৎ উখিতা ভবে (একবারে 
সমুদিত হয়), [তবেই ] সা (সেই প্রভা) তস্য মহাত্মনঃ 
( সেই মহাত্মার ) ভাসঃ (প্রভার ) সদৃশী স্যাং (তুল্য হইতে 
পারে )। 

তত্ৰৈকস্থং জগৎ কৃৎন্সং প্রবিভক্তমনেকধা। 
অপশ্যদ্দেবদেবস্থ শরীরে পাগুবস্তদা ॥১৩ 


১৩। তদা ( তখন) পাগুবঃ ( অজ্জুন ) তত্র দেবদেবস্ত 
শরীরে (সকল দেবতাদের যিনি দেবতা তাহার সেই 
বিশ্বরূপে ) অনেকধা প্রবিভক্তং (বহুভাগে বিভক্ত) কৃৎস্সং জগৎ 
(সমগ্র জগ) একস্থম্‌ (একীভূত) অপশ্যৎ ( দেখিয়াছিলেন )। 


ততঃ স বিম্ময়াবিষ্টো হষ্উরোম। ধনঞ্জয়ঃ। 
প্রণম্য শিরসা দেবং কৃতাঞ্জলিরভাষত ॥১৪ 


১৪। ততঃ (তদনস্তর) সঃ ধনঞ্য়ঃ ( অঙ্ছন )বিশ্ময়া বিষ্টঃ 
(বিস্ময়ে অভিভূত) হৃষ্টরোমা (রোমাঞ্চিত কলেবর হইয়া ) 
দেবং ( দেবকে) শিরসা প্রণম্য ( মস্তক দ্বারা প্রণাম করিয়া ) 
কৃতাঞ্জলিঃ (করযোড়ে ) অভাষত ( কহিতে লাগিলেন )। 

অৰ্জ্জুন ভগবানের যে-রূপ দর্শন করিলেন তাহা মহান্‌, 
স্ন্দর, ভীষণ ; তিনি তাহার মহিমময় দিব্য সততায় এই উদ্দাম 
ও বিকট, স্থশৃঙ্খল ও আশ্চধ্যময়, মধুর ও ভীষণ জগত প্রকট 
করিয়াছেন। অঞ্জুন ভয়ে, হর্ষে, বিস্ময়ে অভিভূত হইয়া 
তাহার স্তব করিতে লাগিলেন। 


অৰ্জ্জুন উবাচ 
পশ্যামি দেবাংস্তব দেব দেহে 
সর্ববাংস্তথা ভূতবিশেষসঙ্ঘান্‌। 
ব্রহ্মাণমীশং কমলাসনস্থ- 
মৃষীংশ্চ সর্ববানুরগাংশ্চ দিব্যান্‌ ॥১৫ 


২৬৮ শ্রীমন্তভগবদ্‌ গীতা 
১৫। অর্জুন উবাচ-_হে দেব! তব দেহে ( তোমার 
শরীরে ) সর্বান্‌ দেবান্‌ (সকল দেবগণকে ) তথা ( এবং ) 
ভূতবিশেষসজ্ঘান্‌ (বিভিন্ন জাতীয় প্রাণি-সমূহ) কমলাসনস্থং 
(পন্মামনস্থিত ) ব্ৰহ্মাণং (স্থষটিকর্তা ব্ৰহ্মাকে ), দিব্যান্‌ খষীন্‌ 
(দিব্য খষিবৃন্দকে ) সৰ্ব্বান উরগান্‌ চ (এবং সমুদয় দিব্য 
সর্পকে ) পশ্যামি ( দেখিতেছি ) 
অনেকবাহুদরবক্ত নেত্রং 
পশ্যামি ত্বাং সর্ববতোহনন্তরূপম্। 
নান্তং ন মধ্যং ন পুনস্তবাদিং 
পশ্যামি বিশ্বেশ্বর বিশ্বরূপ ॥১৬ 
১৬। হে বিশ্বেশ্বর, হে বিশ্বরূপ ! অনেকবাহ্দরবক্ত,নেত্রং 
(অসংখ্য বাহু, উদর, মুখ ও নেত্র বিশিষ্ট) অনস্তরূপং 
(অসংখ্য রূপধারী ) ত্বাং ( তোমাকে ) সর্ববতঃ (সকল দিকে ) 
পশ্যামি (দেখিতেছি ) ; পুনঃ (কিন্ত ) তব ন অস্তং, ন মধাং 
ন আদ্দিং পশ্যামি (তোমার অস্ত, মধ্য ও আদি দেখিতে 
পাইতেছি না)। 
কিরীটিনং গদিনং চক্রিণং চ 
তেজোরাশিং সর্ববতো দীপ্ডিমন্তম_। 
পশ্যামি ত্বাং ছুনিরীক্ষ্যং সমন্তা- 
দ্বীপ্তানলারকছ্যতিমপ্রমেয়ম, ॥১৭ 
১৭। কিরীটিনং (কিরীটধারী ) গদিনং চক্রিণং চ 
(গদা ও চক্রধারী) সর্বতঃ দীপ্ডিমস্তং ( সকল দিকে দীপ্তিমান ) 


একাদশ অধ্যায় ২৬৯ 
তেজোরাশিং ( তেজপুঞ্র) [ অতএব ] দুনিরীক্ষ্যং (অতি 
কষ্টে দর্শনীয় ), দীপ্তানলার্কদ্যুতিম্‌ (প্রজ্জলিত অগ্নি ও স্্য্যের 
ন্যায় প্রভাসম্পন্ধ ) অপ্রমেয়ং চ ( অপরিমেয় ) ত্বাং (তোমাকে) 
সমস্তাৎ ( সর্ধবদিকে ) পশ্যামি দেখিতেছি )। 
ত্বমক্ষরং পরমং বেদিতব্যং 

ত্বমস্ত বিশ্বস্ত পরং নিধানম্‌। 
ত্বমব্যয়ঃ শাশ্বতধৰ্ম্মগোপ্তা 
সনাতনস্তুং পুরুষো মতো মে ॥১৮ 
১৮। ত্বম্‌ অক্ষরং পরমং বেদিতব্যং (তুমি সেই পরম 
অক্ষর ধাহাকে আমাদের জানিতে হইবে ), ত্বম্‌ অস্ত বিশ্বস্ত 
পরং নিধানং (তুমি এই বিশ্বের সমুচ্চ ভিত্তি ও আশ্রয় ), ত্বং 
অব্য়ঃ শাশ্বতধর্্মগোপ্তা (তুমি সনাতন ধর্্মসমূহের অবিনাশী 
প্রতিপালক ) ত্বং সনাতনঃ পুরুষঃ ( তুমি বিশ্বজগতের সনাতন 
আত্ম-পুরুষ ), মে মতঃ ( ইহা আমার অভিমত )। 
অনাদিমধ্যান্তমনন্তবীর্য্য- 
মনন্তবাহুং শশিসূর্য্যনেত্রম। 
পশ্যামি ত্বাং দীপ্তহুতাশবক্তং 
স্বতেজস! বিশ্বমিদং তপস্তম্‌ ॥১৯ 
১৯। অনাদিমধ্যাস্তম্‌ (আদি-মধ্য-অন্তহীন) অনস্তবীধ্যম্‌ 
(অনস্ত শক্তিশালী ) অনস্তবাহং (অনংখ্য বাহ বিশিষ্ট) 
শশিক্্ধ্যনেত্রম্‌ (চন্দ্র সূর্ধ্যরূপ চক্ষু বিশিষ্ট) দীপ্তহতাশবক্তুং 
( প্রজ্জলিত অগ্নিতুল্য বদনবিশিষ্ট ) ম্বতেজসা ( স্বীয় তেজবহ্নির 


২৭০ শ্রীমস্তগবদ্‌ গীতা 
দ্বারা) ইদং বিশ্বং তপন্তং (এই বিশ্বের সম্তাপকারী ) ত্বাং 
€ তোমাকে ) পশ্যামি ( দেখিতেছি )। 

এই আদি-অন্ত-মধ্যহীন অপরিমেয় সত্তার মধ্যেই সকল 
বস্তুর উৎপত্তি, স্থিতি ও লয় হয়। এই দেবতা অসংখ্য বাহুর 
দ্বারা জগংসকলকে আলিঙ্গন করিতেছেন, আবার লক্ষ লক্ষ 
হন্তের দ্বারা ধ্বংস করিতেছেন । 
দ্যাবাপৃথিব্যোরিদমন্তরং হি 

ব্যাপ্ত ত্বয়ৈকেন দিশশ্চ সর্ববাঃ। 
ৃষটান্কুতং রূপমুগ্রং তবেদং 
লোকত্রযং প্রব্যথিতং মহাত্মন্‌ ॥২০ 

২০। গ্যাবাপৃথিব্যোঃ ইদম্‌ অন্তরম্‌ (স্বর্গ ও পৃথিবীর 
মধ্যবত্তী এই সমগ্র আকাশ ) একেন ত্বয়া হি (একমাত্র 
তোমা দ্বারাই ) ব্যাপ্তং ( ব্যাপ্ত রহিয়াছে )$ সর্ববাঃ দিশঃ 
চ (দ্বিক-সকলও ব্যাপ্ত রহিয়াছে); হে মহাত্মন্! তব 
(তোমার ) অদ্তভুতং ইদং উগ্রং রূপং দৃষ্ট (এই অদ্ভুত ও 
ভয়ঙ্কর রূপ দেখিয়া) লোকক্রয়ম্‌ প্রবাথিতম্‌ (ব্রিলোক 
ব্যথিত হইতেছে । 
অমী হি ত্বাং স্থবরসঙ্ঘা বিশন্তি 

কেচিন্তীতাঃ প্রাঞ্জলয়ে| গৃণন্তি । 
্বস্তীত্যুক্ত। মহৰ্বিসিদ্ধসঞঙ্ঘাঃ 
স্তবন্তি ত্বাং স্তৃতিভিঃ পুক্কলাভিঃ ॥২১ 

২১। অমী স্থরসঙ্ঘাঃ (এ দেবগণের দল) ত্বাং ভি 

বিশস্তি ( তোমাতেই প্রবেশ করিতেছেন ) ; কেচিৎ (কেহ 


একাদশ অধ্যায় ২৭১ 
কেহ) ভীতাঃ (ভীত হইয়া) প্ৰাহলয়ন:ঃ ( কৃতাঞ্জলি পুটে ) 
গৃণস্তি (স্তব করিতেছে ); মহধিসিদ্ধলজ্বাঃ ( মহৰি ও 
সিদ্ধগণ) শ্বন্তি ইতি উক্ত! (“শাস্তি হোক, কল্যাণ হোক” 
এইবূপ স্বস্তিবাচন উচ্চারণ করিয়া) পুদ্ধলাভিঃ স্ততিভিঃ 
(বহুবিধ স্তুতি বাকো) ত্বাং স্বস্তি (তোমার স্তব করিতেছে) । 
রুদ্রাদিত্যা বসবো যে চ সাধ্যা 

বিশ্বেহশ্বিনৌ মরুতশ্চোম্ষপাশ্চ। 
গন্ধরববযক্ষান্থরসিদ্ধসগ্ঘা 
বীক্ষন্তে ত্বাং বিস্মিতাশ্চৈব সৰ্ব্বে ॥২২ 
২২ । রুদ্রাদিত্যাঃ (রুদ্র ও আদিত্যগণ), বদবঃ 
(বস্গণ ), যে চ সাদ্যাঃ (সাধ্যগণ ), বিশ্বে ( বিশ্বদেবগণ ), 
অশ্বিনী ( অশ্বিনীকুমারদ্বয় ), মরুতঃ চ (এবং মকুদ্গণ ), 
উদ্মপাঃ চ ( উন্মপায়ী পিতৃগণ) গন্ধ্ববযক্ষাস্থরসিদ্ধসজ্ঘাঃ 
চ (এবং গন্ধর্ব, যক্ষ, অস্থর ও সিদ্ধগণ ) সর্ব এব (সকলেই) 
বিস্মিতাঃ ত্বাং বীক্ষস্তে (চমংকৃত হইয়া তোমাকে 
দেখিতেছেন )। 
রূপং মহত্তে বহুবক্ত নেত্রং 
মহাবাহো! বহুবাহুরুপাদম,। 
বহুদরং বনুদংস্্রীকরালং 
দুষ্ট লোকাঃ প্রব্যখিতাস্তথাহম্‌ ॥২৩ 
২৩। হে ম্হাবাহো! তে (তোমার) বনহুবক্ত,নেত্রং 
( বহু মুখ ও বন্ধ নেত্র বিশিষ্ট) বহুবাহ্রুপাদং ( বন্ধ বাহু, 


২৭২ শ্রীমপ্তগবদ্‌ গীতা 

বহু উরু ও বহু চরণ বিশিষ্ট) বহুদরং (অনেক উদ 
বিশিষ্ট ) বহুদংষ্ট1করালং (বহু দস্ত দ্বারা অতি ভয়াবহ ) 
মহৎ রূপং (মহান আকার ) দ্ৃষ্ট! ( দেখিয়া) লোকাঃ 
(জগৎ্সমূৃহ এবং তাহাদের লোক-সকল) প্রব্যথিতাঃ - 
(যন্ত্রণা পাইতেছে) ; তথা অহং (আমিও সেইরূপ কম্পিত 
ও যন্ত্াগ্রস্ত হইয়াছি)। 


নভঃস্পৃশং দীপ্তমনেকবর্ণং 

ব্যাত্তাননং দীগ্তবিশালনেত্রম্‌। 
দুষ্ট হি ত্বাংপ্রব্যথিতান্তরাত্মা 

ধৃতিং ন বিন্দামি শমং চ বিষে ॥২৪ 

২৪। হে বিষ্ণো! নভংস্পূশং (গগনম্পশশশী) দীপ্তং 

(প্রজ্জলিত ) অনেকবর্ণং ( বহু বর্ণ বিশিষ্ট ) ব্যাত্বাননং (বহু ' 
বিস্কারিত মুখযুক্ত) দীপ্তবিশালনেত্রং (বিশাল প্রজ্জলিত 
চক্ষু বিশিষ্ট) ত্বাং ( তোমাকে ) দৃষ্ট1 ( দেখিয়া ) প্রব্যথিতা- 
স্তরাত্মা (আমার অন্তরাত্মা অতিশয় ব্যথিত ও যন্ত্রণা গ্রস্ত 
হইয়াছে ), [আমি] ধৃতিং (ধৈৰ্য্য) শমং চ(ও শাস্তি) 


ন হি বিন্দামি (লাভ করিতে পারিতেছিন! )। 
দংস্্রাকরালানি চ তে মুখানি 

দৃষ্ট্ব কালানলসম্িভানি। 
দিশো ন জানে ন লভে চ শৰ্শ্ম fd 


. প্রসীদ দেবেশ জগন্নিবাস ॥২৫ 
' ২৫। দংঘ্রাকরালানি (দংস্টরা দ্বার অতীব ভীষণ) 


একাদশ অধ্যায় ২৭৩ 


।শানলসন্গিভানি চ (এবং প্রলয়াগ্রিতুল্য ) তে মুখানি 
(তোমার ব্দনসমৃহ ) দৃষ্টা এব (দর্শন করিয়া) [আমি] 
দিশঃ ন জানে ( দিগ ভ্রান্ত হইয়া পড়িয়াছি ) শর্শ চ ( স্থখও ) 
ন লভে (পাইতেছি না); [হে] দেবেশ! [হে] জগন্নিবাস 
( জগত্সমূহের আশ্রয়স্থল ) ! প্রসীদ ( তুমি প্রসন্ন হও )। 
অমী চ ত্বাং ধবৃতরাষ্ট্রন্ত পুত্রোঃ 

; সর্বেব সহৈবাবনিপালসভৈঘৈঃ । 
ভীম্মো দ্রোণঃ সৃতপুত্রস্তথাসৌ৷ 

সহাম্মদীয়ৈরপি যোধমুখ্যেঃ ॥২৬ 
বক্তণণি তে ত্বরমাণা বিশন্তি 
দংষ্রাকরালানি ভয়ানকানি। 
কে চিদ্ধিলগ্লা দশনান্তরেষু | 
সংদৃশ্যন্তে চুণিতৈরুত্তমাঙ্গৈঃ ॥২৭ 
২৬-২৭ । অবনিপালসজ্ঘৈঃ সহ (নৃপতিবীরসমূহের 
সহিত) অমী চ ধৃতরাষ্টরস্ত সর্ব্বে এব পুত্রাঃ (এ ধৃতরাষ্ট্রের 
পুত্রের সকলেই ) তথা ভীক্মঃ, দ্রোণঃ, অসৌ স্থতপুত্রঃ চ (এবং 
এ কর্ণ) অস্মদীয়ৈঃ (আমাদের ) যোধমুখৈঃ্য অপি সহ 
“প্রধান প্রধান যোদ্ধূগণ সহ) ত্বরমাণাঃ (ক্রুতবেগে ধাবিত 
ইয়া) তে ( তোমার ) দংট্রাকরালানি ( করাল দংসষ্টাযুক্ত ) 
চয়ানকানি বক্তাণি (অতি ভয়ঙ্কর মুখসমূহেব মধ্যে ) বিশস্তি 
প্রবেশ করিতেছে); কেচিৎ (কেহ কেহ) চুণিতৈঃ 
এমা্গৈঃ ( চুণিত মস্তকে ) দশনাস্তরেষু (দস্তসন্ধিতে) বিলগ্নাঃ 
(ংৃপ্যন্তে ( সংলগ্ন দৃষ্ট হইতেছে') । 


১৮ 


২৭৪ শ্রীমন্তগবদ্‌ গীতা 
যুদ্ধে জয় পরাজয় ফলাফল কি হইবে অর্জ্জুন বিশ্বরূপের 
মধ্যে পূর্বব হইতেই তাহা দেখিতে পাইলেন । 
যথা নদীনাং বহবোহম্ষুবেগাঃ 
সমুদ্রমেবাভিমুখা দ্রবন্তি। 
তথা তবামী নরলোকবীরা 
বিশন্তি বন্তণণ্যভিবিজ্বলন্তি ॥২৮ 
২৮। যথা (যেমন) নদীনাং (নদীসকলের ) বহবঃ 
(বসু) অন্থুবেগাঃ (ধাবমান জলপ্রবাহ) অভিমুখাঃ 
(সমুদ্রাভিমুখ হইয়া) সমুদ্রম্‌ এব দ্রবন্তি (পমূত্রেই প্রবেশ 
করে) তথা ( সেইরূপ ) অমী নরলোকবীরাঃ (এই নরলোকের 
বীরসকল ) তব (তোমার) অভিবিজলস্তি ( সর্বত্র 
প্রজলিত ) বক্তাণি বিশস্তি ( মুখসমূহে প্রবেশ করিতেছে )। 
সমুদ্রাভিমুখী নদীপ্রবাহ যেমন নিজকে সংযত করিতে 
পারে না, তেমনিই এই সকল বীর যে-বেগে মৃত্যুমুখে ধাবিত 
হইতেছে তাহা সম্বরণ করিবার ক্ষমতা তাহাদের নাই 
তাহারা অবশ হইয়া ধ্বংসমুখে ছুটিয়াছে। 
যথ৷ প্রদীপ্তং জ্বলনং পতঙ্গ 
বিশন্তি নাশায় সমৃদ্ধবেগাঃ। 
তখৈব নাশায় বিশত্তি লোকা- 
স্তবাপি বক্তণণি সমৃদ্ধবেগাঃ ॥২৯ 


২৯। যথা (যেমন) পতঙ্গাঃ ( পতঙ্গগণ ) সমৃদ্ধবেগাঃ 
(ক্রমবর্ধমান বেগে ধাবিত হইয়া) নাশায় ( তাহাদের মৃত্যুর 


একাদশ অধ্যায় ২৭৫ 
জন্য ) প্রদীপ্তং (প্রজলিত ) জলনং ( অগ্রিতে ) বিশস্তি 
(প্রবেশ করে) তথা লোকাঃ অপি (জনমগ্ডলী সমৃহও ) 
সমৃদ্ধবেগাঃ (ক্রমবর্ধমান বেগে ধাবিত হইয়া) নাশায় এব 
(মরণের নিমিত্তই ) তব ( তোমার ) বক্তাণি (মুখবিবর- 
সমূহে ) বিশন্তি (প্ৰবিষ্ট হইতেছে )। 
লেলিহাসে গ্রসমানঃ সমন্তা- 

ল্লোকান্‌ সমগ্রান্‌ বদনৈর্থলপ্ভিঃ। 
তেজোভিরাপূর্্য জগৎ সমগ্রং 

ভাসম্তবোগ্রাঃ প্রতপন্তি বিষ্ণো ॥৩০ 

৩০। [তুমি ] জল্িঃ বদনৈঃ ( জনন্ত মুখসমূহ দ্বারা) 

সমগ্রান্‌ লোকান্‌ (সমস্ত লোকসমৃহকে) গ্রসমানঃ (গ্রাসকরত:) 
সমন্তাৎ লেলিহাসে (চারিদিকে সর্ধত্র লেহন করিতেছ )) হে 
বিষ্ণো! তব (তোমার) উগ্রাঃ ভাস: (তীব্র প্রভাসমূহ ) 
তেজোভিঃ ( তেজোরাশি দ্বারা ) সমগ্রং জগৎ আপৃধ্য ( সমস্ত 
জগৎকে পূর্ণ করিয়া) প্রতপন্তি (দগ্ধ করিতেছে )। 
আখ্যাহি মে কো ভবানুগ্ররূপো 

নমোহস্ত তে দেববর প্রসীদ | 
বিজ্ঞীতুমিচ্ছামি ভবস্তমা গ্যং 

ন হি প্রজানামি তব প্ররত্তিম, ॥৩১ 

৩১। উগ্ররূপঃ (ভীষণমৃদ্তিধারী ) ভবান্‌ কঃ (তুমি 

কে), মে আখ্যাহি (আমাকে বল)। তে নমঃ: অন্ত 
( তোমাকে প্রণাম করি), হে দেববর ! প্রসীদ (প্রসন্ন হও )। 


২৭৬ শ্রীমন্তগবদ্‌ গীতা 


আদ্ধং ভবস্তং ( আদিপুরুষ তোমাকে ) বিজ্ঞাতুম্‌ ( জানিতে ) 
ইচ্ছামি (ইচ্ছা করিতেছি); হি (যেহেতু ) তব প্রবৃত্তিং 
( তোমার কি কণ্ম-সঙ্কল্প ) ন প্রজানামি (জানি না)। 

অৰ্জ্জুন এখানে যে প্রশ্ন তুলিলেন, তাহা সেই চির 
পুরাতন প্রশ্ন_ভগবানের এই করালরূপ কেন? জগন্মাতার 
কালী রূপ কেন? জগতে এত ঘন্দ কেন? বিপ্লব কেন? 
যন্ত্রণা কেন? মৃত্যু কেন? মানুষ চিরকাল যে প্রার্থনা করিয়া 
আসিয়াছে, অৰ্জ্জুন সেই প্রার্থনা করিলেন, “হে দেববর, প্রসন্ন 
হও, এই ভীষণ মুস্তি সম্বরণ কর ।” 


শ্রীভগবাহ্বাচ 


কালোহস্মি লোকক্ষয়কৃৎ প্ৰবৃদ্ধো 
লোকান্‌ সমাহৰ্ভূমিহ প্রবৃত্তঃ। 
খতেহপি ত্বাং ন ভবিষ্যন্তি সৰ্ব্ব 
যেহবস্থিতাঃ প্রত্যনীকেষু যোধাঃ॥৩২ 
৩২। শ্রীভগবান্‌ উবাচ__কালঃ অস্মি ( আমি কাল- 
পুরুষ) লোকক্ষয়কৎ ( জগতের সংহারকর্তা ) প্রবৃদ্ধঃ (বিরাট 
মৃন্তি ধারণ করিয়া) লোকান্‌ সমাহর্তং (লোকসকলকে 
সংহার করিতে) ইহ প্রবৃত্ত: (এক্ষণে প্রবৃত্ত হইয়াছি )। 
ত্বাং খতে অপি (তোমা ব্যতীতও-_তুমি সংহার না 
করিলেও ) প্রত্যনীকেষু (ছুই বিরোধী সৈন্য দলে) যে যোধাঃ 
অবস্থিতাঃ ( যে ষোদ্ধাগণ অবস্থান করিতেছে) সর্বে [তে] 
( তাহারা সকলেই ) ন ভবিস্তস্তি (থাকিবে না)। 
ভগবান জগতে নিজ উদ্দেশ্য সাধনের নিমিত্ত ধবংসরূপে 


একাদশ অধ্যায় ২৭৭ 


আবিভৃতি হন। নূতন অপূর্ব গৌরবময় রাজ্য স্ব 
করিতে তাহাকে পুরাত্নকে ধ্বংস করিতে হয়। ভগবান 
তাহার সর্বদর্শা ইচ্ছায় পূর্ব হইতে যাহা ঠিক করিয়া 
রাখিয়াছেন তাহার বিন্দুমাত্র ব্যতিক্রম করিবার ক্ষমতা 
কাহারও নাই। শুধু ধ্বংসই তাহার স্বরূপ নহে, তিনি শুধুই 
করাল কাল নহেন, কারণ সৃষ্টিকর্তা ব্রন্মাও তাহার বিশ্বর্ূপের 
মধ্যে রহিয়াছেন। তিনি এই জগংকে সর্বদা রক্ষা 
করিতেছেন, শাশ্বতধর্মগোপ্তা । তবে এক্ষণে ধ্বংসই তাহার 
প্রবৃত্তি, ইচ্ছা । ধ্বংস নকল সময়েই স্থষ্টির সহিত সমান তালে 
চলিয়াছে, ধ্বংস ও নবস্থষ্টির দ্বারাই জগদীশ্বর তাহার সুদীর্ঘ 
রক্ষা কাধ্য সম্পন্ন করেন। 
তন্মাৎ ত্বমুত্তিষ্ঠ যশো লভম্ব 
জিত্বা শ্রন্‌ ভূঙ্ক্ষ। রাজ্যং সম্ৃদ্ধমূ। 
ময়ৈবৈতে নিহতাঃ পূর্ববমেব 
নিমিত্তমাত্রং ভব সব্যসাচিন্‌ ॥৩৩ 

৩৩। তম্মাৎ (অতএব ) ত্বম্‌ (তুমি ) উত্তিষ্ঠ ( উঠ), 
ষশঃ লভন্ব (যশ লাভ কর), শত্রন্‌ জিত্বা ( শক্রগণকে জয় 
করিয়া) সমৃদ্ধং রাজ্যং ( সমৃদ্ধিশালী রাজ্য ) তৃঙক্ষ (ভোগ 
কর); ময়া (আমারই দ্বারা, আর কাহারও দ্বারা নহে) 
এতে ( ইহারা) পূর্ববম্‌ এব (ইতিপূর্বে ) নিহতাঃ (নিহত 
হইয়াছে); হে সব্যসাচিন্! নিমিতবাত্রং ভব (তুমি 
উপলক্ষ্য মাত্র হও )। 

এই যুদ্ধ ভগবানের ইচ্ছা, ভগবানের আদেশ, ইহাই 
যথেষ্ট ; অঞ্জন মানবীয় যন্ত্রূপে জগতে ভগবদ্‌ উদ্দেশ্য সাধনে 


২৭৮ শ্রীমন্তগবদ্‌ গীতা 


অগ্রসর হউক ; এই যুদ্ধের ফলস্বরূপ ধর্মের উপর প্রতিষ্ঠিত 
সর্বৈশ্বধ্যশালী রাজ্য ভগবদ্দত্ব গ্রসাদরূপে ভোগ করুক। সে 
যে বলিতেছে যুদ্ধ করিবে না, সে চেষ্টা বৃথা; অর্জুন যুদ্ধ না 
করিলেও এই ধ্বংস কাধ্য বন্ধ হইবে না, এমন কি অজ্জুন 
নিজেই যুদ্ধ না করিয়! থাকিতে পারিবে না। কিন্তু প্রকৃতির 
দ্বারা অন্ধভাবে বাধ্য হইয়া যুদ্ধ না করিয়া, সজ্ঞানে ভগবানের 
ইচ্ছার যন্ত্রূপে সে যুদ্ধে প্রবৃত্ত হউক, ভগবানের বিশ্বলীলার 
সাথী হউক। 


দ্রোণঞ্চ ভাম্মঞ্চ জয়দ্রথঞ্চ 

কর্ণং তথান্যানপি যৌধবীরান্‌। 
ময় হতাংস্তুং জহি মা ব্যথিষ্ঠা 

যুধ্যস্ব জেতাসি রণে সপত্বান্‌ ॥৩৪ 


৩৪। ময়া (আমা দ্বারা) হতান্‌ (হত) ভ্রোণং চ, 
ভীম্মং চ, জয়দ্রথং চ, কর্ণং চ ( দ্ৰোণ, ভীক্ম, জয়দ্ৰথ ও কর্ণ) 
তথা (এবং) অন্তান্‌ যোধবীরান্‌ অপি (অন্যান্ত বীর 
যোদ্ধাগণকেও ) ত্বং জহি (তুমি বধ কর); মা বাথিষ্ঠাঃ 
(ব্যথিত হইও না)। যুধ্যস্ব (যুদ্ধ কর), রণে (যুদ্ধে) 
সপত্বান্‌ (শক্রদিগকে ) জেতাসি (তুমি জয় করিতে 
পারিবে )। 

এই ভীষণ যুদ্ধের ফল কি হইবে, ভগবান তাহা! নিশ্চয় 
করিয়াই বলিয়া দিলেন। এই ফল কোন মান্ষের কামনার 
বস্তু নহে, কারণ ফলে আসক্তি রাখা চলিবে না, পরস্ত দেখিতে 
হইবে যে, ইহা! ভগবানেরই ইচ্ছার ফল, যে কর্্মটি করিতে 

হইবে তাহারই সার্থকতা ও সফলতার গৌরব, এ গৌরৰ 
ভগবান নিজের বিভুতির ভিতর দিয়া নিজেকেই প্রদান 
করিতেছেন। এইভাবে সেই বিশ্বযুদ্ধের নেতাকে কর্মের 
চর্ম ও অলঙজ্ঘাআদেশ প্রদান কর! হইল। 

সঞ্জয় উবাচ 
এতচ্ছ ত্বা বচনং কেশবস্য 


কৃতাঞ্জলিবে’পমানঃ কিরীটী। 
নমস্কত্থা ভুয় এবাহ কৃষ্ণং 
সগদগদং ভীতভীতঃ প্রণম্য ॥৩৫ 


৩৫। সঞ্জয় উবাচ--কেশবন্য ( কেশবের ) এতৎ (এই) 
বচনং শ্রত্বা (কথা শুনিয়া) বেপমান: ( কম্পিতকলেবর ) 
কিরীটী ( অৰ্জ্জুন ) কুতাঞ্চলিঃ (বদ্ধাঞ্জলি হইয়া) ভূয়ঃ এব 
(পুনরায়) নমন্তত্বা (নমঞ্ধার করিয়া) ভীতভীতঃ ( অতি 
ভয়াকুল চিত্তে) প্রণম্য (প্রণামপু্বক ) কৃষ্ণং (কৃষ্ণকে) 
সগদগদং আহ ( গদগদভাবে বলিলেন )। 

সেই ভীষণ বিশ্বরূপ দর্শনের প্রভাব তখনও অজ্জুনের 
উপর রহিয়াছে, সেই অবস্থায় অঞ্জন ভগবানের বাক্য 
শ্রবণ করিয়া যে-কথাগুলি উচ্চারণ করিলেন সেগুলি এই 
মৃত্যু ও ধ্বংসমৃত্ির পশ্চাতে যে মহত্বর আশ্বাসপূর্ণ উৎসাহ- 
জনক ও আনন্দময় সত্য রহিয়াছে তাহারই নির্দেশে পূর্ণ । 


অৰ্জ্জুন উবাচ 
স্থানে হৃষীকেশ তব প্রকীর্ত্যা 
জগৎ গ্রহ্ৃষ্যত্যন্বরজ্যতে চ। 


২৮০ শ্রীমপ্তগবদ্‌ গীতা 
রক্ষাংসি ভীতানি দিশো দ্রেবন্তি 
সৰ্ব্ব নমস্যন্তি চ সিদ্ধসঙ্ঘাঃ ॥৩৬ 

৩৬। অৰ্জ্জুন উবাচ হে] হ্বধীকেশ (কৃষ্ণ)! তব 
গ্রকীর্ত্যা (তোমার নাম কীর্তনে ) জগৎ প্রহয্যতি ( জগৎ 
পুলকিত হয়) অন্ুরজ্যতে চ (এবং আনন্দলাভ করে ), 
স্থানে (ইহা যুক্তিযুক্ত ও যথাযথ ); রক্ষাংসি ( রাক্ষমগণ ) 
ভীতানি (ভীত হইয়া ) দিশঃ ( দিক্‌ দিগন্তে ) দ্ৰবন্তি (পলায়ন 
করিতেছে ), সিদ্ধসঙ্ঘাঃ চ ( সিদ্ধগণের সজ্ঘসকলও ) নমস্যস্তি 
(তোমাকে নমস্কার করিতেছে )। 

এই করালরূপ-সকলের পশ্চাতে এমন কিছু রহিয়াছে 
যাহাতে ভগবানের সান্নিধ্যে, ভগবানের নামে জগতের হৃদয় 
হৃষ্ট ও পুলকিত হয়, কালীর করালবদনের মধ্যেই আমর! 
কল্যাণময়ী মায়ের মুখ দেখিতে পাই, মৃত্যুর মধ্যেই মৃত্যাঞ্জয়কে 
দেখিয়া আমাদের সমস্ত ভয় দুব হয়। বাস্তবিক কাহারও 
ভয় করিবার প্রয়োজন নাই ; ভয়ের কারণ আছে শুধু 
তাহাদেরই যাহাদিগকে ধ্বংস হইতে হইবে-_অশুভ, অজ্ঞান, 
রাক্ষপী শক্তিসজ্ঘ। করাল রুদ্রের যত গতি, যত ক্রিয়া 
সমুদয়েরই লক্ষ্য হইতেছে সিদ্ধি, দিব্যজ্যোতি ও পুর্ণতা। 


কম্মাচ্চ তে ন নমেরন্মহাত্মন্‌ 
গরীয়সে ব্রহ্মণোহপ্যাদিকর্ত্রে। 
অনন্ত দেবেশ জগমিবাস 
ত্বমক্ষরং সদসত্তৎ পরং যৎ ॥৩৭ 
৩৭। হে মহাত্মন্! তে (তোমাকে) কম্মাৎ ন 

নমেরন্‌ (তাহারা কেনই বা নমস্কার না করিবেন)? 
[কারণ তুমি] আদিকর্রে ( আদিস্থপ্িকর্তা) চ (এবং) 
্রদ্ধণঃ অপি গরীয়সে (স্থত্টিকর্তা ব্রন্ধা অপেক্ষাও মহত্বর )। 
হে অনন্ত! হে দেবেশ! হে জগন্নিবাস (জগতের 
আশ্রয়স্থল)! ত্বম্‌ অক্ষরং সৎ অসং তৎ পরং যত (তুমি 
অক্ষর, তুমি সং, তুমি অসৎ, এবং তুমিই পরাৎ্পর )। 

ভগবান শুধু বাহারূপেই সংহারক, এই সব সসীম বস্তুর 
ধ্বংসকর্তা মহাকাল । কিন্তু প্রকৃত যে দিব্য স্ৃপ্টি তাহা 
শাশ্বত, তাহা হইতেছে সসীমের মধ্যে অসীমের নিত্য 
প্রকাশ। পরমাত্মা তাহার অসংখ্য জীবে অনস্তকাল ধরিয়া 
নিজকে প্রকট এবং অপ্রকট করিতেছেন। তিনি সনাতন, 
অক্ষর ; সং অসৎ, যাহা আছে, যাহা নাই, ব্যক্ত অব্যক্ত 
এ-সব তাহারই দুইটি ভাব। কিন্তু তিনি এই সকলের উর্ধে 
পরাংপর পরম পুরুষ, সকল নশ্বর জিনিষকে তিনি এক 
অন্ত মুহূর্তের মধ্যে ধরিয়া রহিয়াছেন, সেখানে সবই 
চিরবিরাজমান । 


ত্বমাদিদেবঃ পুরুষঃ পুরাণ- 
স্বমস্ত বিশ্বস্ত পরং নিধানম্‌ | 
বেত্তাসি বেদ্যঞ্চ পরঞ্চ ধাম 
ত্বয়া ততং বিশ্বমনন্তরূপ ॥ ৩৮ 
৩৮। ত্বম্‌ (তুমি) আদিদেবঃ (দেবগণের আদি, 


প্রথম দেবতা, ) পুরাণঃ পুরুষঃ (কালের অন্তর্গত বিকাশধারার 
উপর অধ্যক্ষ কালাতীত পুরুষ ), তবম্‌ অন্য বিশ্বস্ত (তুমি এই 


২৮২ শ্রীমন্তগবদ্‌ গীতা 
বিশ্বের) পরং নিধানং (পরম আশ্রয়স্থল ); বেত্তা অসি 
( তুমিই জ্ঞাতা ), বেছ্যং চ (তুমিই জ্ঞেয় ), পরং চ ধাম ( এবং 
তুমিই পরম পদ); হে অনস্তরূপ! ত্রয়া বিশ্বমূ ততম্‌ 
( তোমার দ্বারাই বিশ্ব বিস্তৃত হইয়াছে )। 

তিনি জ্ঞাতা, তিনিই মানুষের মধ্যে তাহার নিজের 
সম্বন্ধে, জগৎ সম্বন্ধে, ভগবান সম্বন্ধে জ্ঞানের বিকাশ করিয়া 
দেন; তিনি সকল জ্ঞানের একমাত্র জ্ঞেয় ; আমাদের মধ্যে 
জ্ঞানের প্রত্যেক নববিকাশ তাহারই আংশিক প্রকাশ, আর 
আমানের যে শ্রেষ্ঠতম জ্ঞান তাহাতে তিনিই অস্তরঙ্গভাবে, 
সমগ্রভাবে দৃষ্ট ও আবিষ্কৃত হন। 
বায়ুর্ধমোহ গ্ির্ররুণঃ শশাঙ্ক 

প্রজাপতিস্ত্ং প্রপিতামহশ্চ । 
নমো নমন্তেহস্ত সহত্রকৃত্বঃ 
পুনশ্চ ভূয়োইপি নমো নমস্তে ॥৩৯ 

৩৯। ত্বং (তুমি) বায়ু, যমঃ, অগ্নি, বরুণঃ, শশান্কঃ 
(সোম), প্রজাপতিঃ (জীবগণের পিতা ), প্রপিতামহঃ চ 
(এবং প্রপিতামহ )। তে (তোমাকে) সহতরকৃত্বঃ 
(সহম্রবার ) নমঃ অস্ত (নমস্কার ) পুনঃ চ নমঃ ( পুনরায় 
নমস্কার ) ভূয়ঃ অপি ( পুনর্বার) তে (তোমাকে ) নমঃ 
নমঃ ( পুনঃ পুনঃ নমস্কার )। 

নিম্নতম হইতে উচ্চতম সমস্ত দেবতাই তিনি, জীবগণের 
পিতা, সকলেই তাহার সন্ততি, তাহার প্রজা । তিনি ব্রহ্মার 
সৃষ্টি কর্তা, এই সকল বিভিন্ন জাতির জীবগণের দিব্যতর্টা 
যাহারা, তিনি তাহাদের পিতার পিতা, প্রপিতামহ। 

নমঃ পুরস্তাদথ পৃষ্ঠতস্তে 
নমোহ স্ব তে সর্বত এব সর্বব। 
অনন্তবীর্ধ্যামিতবিক্রমস্তরং 
সর্ববং সমাপ্পোষি ততোহসি সর্ব ॥৪০ 


৪০। তে (তোমাকে ) পুরস্তাৎ ( অগ্রভাগে ) অথ 
পৃষ্ঠত: (এবং পশ্চাৎভাগে ) নমঃ (নমস্কার) তে সর্ধবতঃ 
এব নমঃ অস্ত (সকল দিক হইতেই তোমাকে নমস্কার ) সর্ব 
(কারণ যাহা কিছু আছে সে সবই তুমি)। হে অনস্তবীধ্য! 
ত্বং অমিতবিক্রমঃ (তুমি অপরিমেয় শক্তিশালী ), সর্ব 
সমাপ্পোষি (তুমি সমস্ত বিশ্ব ব্যাপিয়া বিরাজ করিতেছ) 
ততঃ সর্বঃ অসি ( এবং তুমিই সব )। 

তিনিই সব, সর্বৰঃ,__-এই সত্যটির উপর পুনঃ পুনঃ জোর 
দেওয়া হইয়াছে। তিনি অনস্ত বিশ্বসত্তা আবার প্রত্যেক 
বাষ্টিসত্া, প্রত্যেক বস্তই তিনি, আমাদের প্রত্যেকের মধ্যে যে 
এক সত্তা ও শক্তি রহিয়াছে তাহা তিনিই। তাহার অগণন 
জীবাত্মায়, তাহাদের কর্ধের মহিমায়, তাহাদের সৌন্দর্য্য 
তিনি নিজেকেই অনস্তরূপে প্রকট করিতেছেন। 


সখেতি মত্বা প্রসভং যছুক্তং 

হে কৃষ্ণ হে যাদব হে নখেতি। 
অজানতা৷ মহিমানং তবেদং 

ময় প্রমাদাৎ প্রণয়েন বাপি ॥ ৪১ 


২৮৪ শ্রীমন্তগবদ্‌ গীতা 
যচ্চাবহাসার্থমসকৃতোহসি 
বিহারশ্যাসনভোজনেষু | 
একো ইহথবাপ্যচ্যুত তৎসমক্ষং 
তৎ ক্ষাময়ে ত্বামহমপ্রমেয়ম্‌ ॥ ৪২ 

৪১৪২ । সখা ইতি মত্বা (তোমাকে কেবল আমার 
মানব সথ| মাত্র জ্ঞান করিয়া ), প্রমাদাৎ (অসতর্ক অজ্ঞানের 
বশেই হউক ) প্রণয়েন বা অপি ( অথবা প্রণয়ের বশেই হউক) 
তব মহিমানং ইদং (তোমার এই মহিমা) অজানতা (না 
জানিয়া) ময়া (আমা কর্তৃক) “হে রুষ্ণ! হে যাদব! হে 
সখা” ইতি (এইরূপ) প্রসভং ( হঠকারিতার বশে অবিনয়ে ) 
যং উক্তং (যাহা কিছু কথিত হইয়াছে), হে অচ্যুত! 
বিহারশধ্যাসনভোজনেষু ( আমোদ-ক্রীড়া, শয়ন, উপবেশন ও 
ভোজন কালে) এক: (একাকী) অথবা তৎসমক্ষং অপি 
(অথবা তোমার সম্মুখে ) অবহাসার্থং ( পরিহাসচ্ছলে ) যত 
অসংক্কৃতঃ অসি ( যেরূপ অবজ্ঞাত ও অসম্মানিত *হইয়াছ ) 
অহং (আমি), অপ্রমেয়ং ত্বাং (অমিতস্বরূপ তোমার 
নিকট ) তং ক্ষাময়ে (তাহার জন্য ক্ষমা প্রার্থনা করিতেছি)। 
দৃশ্যমান বস্তুসকলের এই যে বিরাট অনস্ত অপ্রমেয় সত্তা, 
এই যে সীমাহীন বিশ্বরূপ যিনি প্রত্যেক ব্যষ্টিরূপকে অতিক্রম 
করিয়া আছেন, আবার প্রত্যেক ব্যষ্টিরূপই যাহার আবাস গৃহ, 
অঙ্ছুন কেবল এখনই তাহাকে চিনিতে পারিলেন। এই 
পরম বিশ্বপুরুষ এখানে মানবমৃত্ধি লইয়া মরদেহে তাহার 
সন্মুখে বিরাজ করিতেছিলেন। অজ্জুন কেবল তাহার 
মানবন্বরূপটিই দেখিয়াছেন এবং ভগবানের প্রতি শুধু 


একাদশ অধ্যায় ২৮৫ 


মান্ধষের মত ব্যবহার করিয়াছেন। পাধিব ছদ্মবেশ 
ভেদ করিয়া তাহার পশ্চাতে যে ভগবান বিরাজিত, 
মানবরূপটি যাহার কেবল একটি আধার, একটি প্রতীক 
মাত্র, তাহাকে তিনি দেখিতে পান নাই, তাই এখন তাহার 
অন্ধ অবহেলা এবং অসতর্ক অজ্ঞানের জন্য তিনি সেই 
ভগবানের নিকট ক্ষমা প্রার্থনা করিলেন। 


পিতাসি লোকন্য চরাচরস্য 
ত্বমস্য পৃজ্যশ্চ গুরুর্গরীয়ান্‌। 
ন ত্বৎসমোহস্ত্যভ্যধিকঃ কুতোহন্যো 
লো কক্রয়ে২প্যপ্রতিমপ্রভাব ॥৪৩ 
তম্মাৎ প্রণম্য প্রণিধায় কায়ং 
প্রসাদয়ে ত্বামহমীশমীভ্যম 
পিতেব পুত্রস্ত সখেব সখ্যুঃ 
প্রিয়ঃ প্রিয়ায়াহহঁসি দেব সৌটুম১॥৪৪ 
৪৩-৪। ত্বম্‌ (তুমি) লোকস্ত চরাচরস্য (এই চরাচর 
সমস্ত লোকের) পিতা অসি (পিতা হও) ; ত্বং অস্ত পুজ্যঃ 
গুরুর্গরীয়ান্‌ (তুমি পুজা, তুমি গুরু হইতেও গরীয়ান 
পরমতম ভক্তিভাজন ); হে অপ্রতিমপ্রভাব ! লোকত্রয়ে 
অপি (ত্রিজগতেও ) ত্বৎসম: (তোমার তুল্যই) ন অস্তি 
(কেহ নাই ), [তাহা হইলে ] অভ্যধিকঃ (তোমা অপেক্ষা 
শ্রেষ্ঠ) অন্তঃ কুতঃ (অন্য কেইবা হইতে পারে)? তম্মাৎ 
(অতএব) অহং (আমি) কায়ং প্রণিধায় (শরীরকে 


২৮৬ শ্রীমন্তগবদ্‌ গীতা 


দণ্তবৎ অবনত করিয়া) প্রণম্য (প্রণামপূর্কাক ) ঈড্যং 
(বন্দনীয়) ঈশম (ঈশ্বর) ত্বাং প্রসাদয়ে (তোমার কৃপা! 
প্রার্থনা করিতেছি )। হে দেব! পুত্রস্ত পিতা ইব (পিতা 
যেমন পুত্রের প্রতি) সখ্যঃ সথা ইব (সখা যেমন সখার 
প্রতি) প্রিয়ায়াঃ প্রিয়: ইব (প্রিয় যেমন প্রিয়ের 
প্রতি) [তেমনি তুমি আমার প্রতি] সোড়ুম্‌ অহসি 
(ক্ষমাশীল হও )। 


সাধারণ মানবজীবনের ক্ষুদ্রতা ও অপূর্ণতা ছাড়াইয়া 
উঠিতে হইলে ভগবানের অনস্ত বিশ্বব্যাপী ও বিশ্বাতীত 
সত্তা উপলদ্ধি করিতে হয়, কিন্তু শুধু এই ভাব হ্ষুদ্র 
মানবের পক্ষে বহুদূরে । একটি মধ্যবস্তী ভাব চাই যাহাতে 
মান্য ভগবানকে অন্তরঙ্দভাবে ঘনিষ্ঠতম আত্মীয়রূপে 
দেখিতে ও গ্রহণ করিতে পারে। এইজন্যই ভগবানের 
মানবদেহ গ্রহণ, অবতার__-তাই তাহার অনন্ত সত্বাও 
সত্য, আবার তাহার মানবীয় রূপও সত্য। ভগবান 
মানুষের সহিত মানবোচিত সম্বন্ধ সকল স্থাপন করেন, 
ভগবানের সহিত যোগেই সে-সব সম্বন্ধ তাহাদের চরমতম 
পূর্ণতা ও সার্থকতা লাভ করে। এইভাবেই মানবজীবন, 
মানব-জন্ম সার্থক হয়। 


অদৃষ্টপূর্ববং হৃষিতোহ স্মি দৃট 


ভয়েন চ প্রব্যথিতং মনো মে। 
তদেব মে দর্শয় দেব রূপং 
প্ৰসীদ দেবেশ জগম্নিবান ॥৪৫ 


একাদশ অধ্যায় ২৮৭ 
কিরীটিনং গদিনং চক্রহস্ত- 

মিচ্ছামি ত্বাং দ্েষ্ট,মহং তখৈব | 
তেনৈব রূপেণ চতুভু জেন 


সহত্রবাহো! ভব বিশ্বমূর্তে ॥৪৬ 


৪৫-৬। অৃষ্টপূর্ববং (পূর্বে যাহা কেহ কখনও দেখে 
নাই তাহা) দৃষ্টা (দেখিয়া ) হযিতঃ অস্মি (আহলাদিত 
হইয়াছি )) ভয়েন চ মে মনঃ প্রব্যথিতং (কিন্তু আমার 
মন ভয়ে কাতর হইয়া উঠিয়াছে); হে দেব! তৎ এব 
রূপং (তোমার সেই অন্য রূপ ) মে দর্শয় (আমাকে দেখাও ) 
হে দেবেশ! হে জগন্লিবান! প্রসীদ (প্রসন্ন হও)। 
অহং ত্বাং (আমি তোমাকে) তথা এব (পূর্বরূপই ) 
কিরীটিনং গদিনং চক্রহস্তং (কিরীটধারী, গদাধারী, 
চক্রধারীরূপে ) ত্রষ্ুম্‌ ইচ্ছামি ( দেখিতে ইচ্ছা করি)। হে 
সহশ্রবাহো, বিশ্বমূর্তে! তেন চতুভূর্জেন রূপেন এব (সেই 
চতুতৃক্জ মৃত্তিতেই ) ভব (আবিভূতি হও )। 

অৰ্জুন বুঝিতেছেন যে, ভগবান কল্যাণময়, তথাপি 
তাহার এই বিশ্বরূপ তিনি সহ করিতে পারিতেছেন না, 
তাই একই সঙ্গে তাহার আনন্দ ও ভয়। কিন্ত এ 
বিশ্বরূপই ভগবানের একমাত্র রূপ নহে, চতুভু নারায়ণ 
মৃত্তিতি তিনি মান্ধষের অতি নিকট। বিশ্বূপ দর্শন 
করিয়া মান্য এই বিশ্বের একত্ব উপলব্ধি করিতে 
পারে, মানব জীবনের বন্ধন ও ক্ষুদ্রতা হইতে মুক্তির পথ 
খু'ঁজিয়া পায়, কিন্তু এই সৌম্য নারায়ণ মৃত্তিকেই সকল সময়ে 
সম্মুখে রাখিয়া আরাধনা করা ক্ষুদ্রশক্তি মাহুষের পক্ষে 


২৮৮ শ্রীমত্তগবদ্‌ গীতা 
সম্ভব। ভগবানের সহম্রবাহু সংহারমৃ্তি অসহনীয়, কিন্ত 
ভগবান যে সকল সময়েই মানুষকে সাহায্য করিতে, রক্ষা 
করিতে উদ্যত, নারায়ণের চারি হস্ত তাহারই প্রতীক। 
তাই এই রূপটি সাধারণ মান্ষের অতি প্রিয়। ইহার 
ভিতর দিয়াই সে ভগবানের অনন্ত মহিমা উপলব্ধি করিয়া 
ক্রমশঃ উচ্চ হইতে উচ্চতর শক্তি, জ্ঞান ও আনন্দ লাভে 
সমর্থ হয়। 
শ্রীভগবান্গবাচ 
ময়া প্রসম্নেন তবাজ্জুনেদং 
রূপং পরং দশিতমাত্মযোগাৎ। 
তেজোময়ং বিশ্বমনন্তমাদ্যং 
যন্মে ত্বদন্যেন ন দৃষ্টপূর্ববম্‌ ॥ ৪৭ 
ন বেদযজ্ঞাধ্যয়নৈর্ন দানৈ- 
্চ ক্রিযাভির্ন তপোভিরুগ্রৈঃ। 
এবংরূপঃ শক্যোহহং নূলোকে 
দ্রষ্ট্‌ং ত্বদন্যেন কুরুপ্রবীর ॥ ৪৮ 
মা তে ব্যথা মা চ বিমূঢ়ভাবো 
দৃষ্ট1 রূপং ঘোরমীদৃত্মমেদম্‌। 
ব্যপেতভীঃ প্রীতমনাঃ পুনস্তং 
তদেব মে রূপমিদং প্রপশ্য ॥ ৪৯ 
৪৭-৯। শ্রীভগবান উবাচ-_হে অর্জ,ন! ময়া প্রসন্লেন 
(আমা কর্তৃক কুপ! পূর্বক) আত্মযোগাৎ ( আত্মযোগের 


একাদশ অধ্যায় ২৮৯ 


দ্বারা) তব ( তোমাকে ) ইদং (এই) পরং রূপং (আমার 
পরম মূর্ত) দশিতং (প্রদর্শিত হইল ), তেজোময়ং বিশ্ব 
অনস্তং আছ্যং ( তেজময়, বিশ্বাত্মক, অনস্ত, আছ্য) যত মে 
(আমার যে রূপ ) ত্বদন্যেন ( তুমি ভিন্ন অন্য মনুষ্য কতৃক) ন 
দৃষ্টপূর্বং (পূর্বে দৃষ্ট হয় নাই)। হে কুরুপ্রবীর ! 
ন বেদযজ্ঞাধ্যয়নৈঃ (না বেদাধ্যয়ন, না যজ্ঞ দ্বারা) ন 
দানৈঃ (না দানের দ্বার!) ন চ ক্রিয়াভিঃ (না অগ্নিহোত্রাদি 
শ্রৌত অনুষ্ঠানের দ্বার) ন উগ্রৈঃ তপোভিঃ (না উগ্ৰ 
তপস্যা দ্বারা) এবংরূপঃ অহং (আমার এই রূপ) 
ন্বলোকে (মন্থস্ত লোকে) ত্বদন্যেন (তুমি ভিন্ন অন্ত 
কর্তৃক) স্রষ্টং শক্যঃ (দুষ্ট হইতে পারে)। ঈদৃক 
(এই প্রকার) ইদং মম ঘোরং রূপং (এই আমার অতি 
ভয়ঙ্কর রূপ ) দৃষ্টা ( দেখিয়া) তে ব্যথা ( তোমার যন্ত্রণা ) 
মা (না হউক), বিমৃঢ়ভাবঃ চ মা ( মোহও না হউক )) 
ব্যপেতভীঃ (ভয় পরিত্যাগ কর), প্রীতমনাঃ ( তোমার 
হৃদয় আনন্দিত হউক ), পুনঃ ত্বং মে ইদং তৎ এব 
রূপং প্রপস্ত (পুনরায় তুমি আমার এই অন্ত রূপ দর্শন 
কর)। 

এই বিশ্বরূপ ভগবানের নিজ আত্মারই প্রতিচ্ছবি, পরাৎপর 
ভগবান জগৎ স্থ্টিতে নিজ আত্মাকেই প্রকটিত করিয়াছেন । 
যাহার! পূর্ণষোগে ভগবানের সহিত যুক্ত তাহারা এই ঘোর 
বিশ্বরূপ দেখিয়া শঙ্কিত বা বিমূঢ় হন না, পরস্ত এ বাহিক 
ভীষণতার পশ্চাতে করুণা ও কল্যাণেচ্ছা দেখিয়া আশ্বস্ত 
হন। ভগবান অজ্জুনকেও সেইরূপ নির্ভীক ও প্রসন্নচিত্ত 
হইতে বলিলেন। কিন্তু অজ্জুনের প্রকৃতি এখনও সেই 


১৯ 


২৯০ শ্রীমস্তগবদৃগীতা 


ভীষণ রূপ শান্তভাবে দর্শন করিবার জন্য প্রস্তুত হয় নাই 
বলিয়া পুনরায় তিনি সৌম্য নারায়ণ মৃত্তি গ্রহণ করিলেন । 


সঞ্চয় উবাচ 
ইত্য্জবনং বাস্থদেবস্তথোক্ত। 
স্বকং রূপং দর্শযামাস ভূয়ঃ। 
আশ্বাসয়ামাস চ ভীতমেনং 
ভূত্বা পুনঃ সৌম্যবপুমহাত্মা ॥ ৫০ 


অজ্ভবন উবাচ 
দৃষ্টে,দং মানুষং রূপং তব সৌম্যং জনার্দদন 
ইদানীমস্মি সংবৃত্তঃ সচেতাঃ প্রকৃতিং গতঃ ॥৫১ 
৫০-১। সঞ্চয় উবাচ-_বাস্থদেবঃ (কৃষ্ণ) অর্জুনং (অর্জুনকে) 
ইতি উক্ত! ( এইরূপ কহিয়া ) ভূয়ঃ (পুনর্ববার ) তথা ( সেই 
প্রকার) স্বকং রূপং ( স্বীয় রূপ) দর্শয়ামাস ( দেখাইলেন); 
চ মহাত্মা পুনঃ সৌম্যবপুঃ ভূত্বা (মহাত্মা পুনরায় সৌমমৃত্তি 
ধারণ করিয়া) ভীতম্‌ এনম্‌ [ অঞ্জুনং ] (ভয়াকুলচিত্ত 
অরৰ্জ্জুনকে) আশ্বাসয়ামাস (আশ্বস্ত করিলেন)। 
অর্জুন উবাচ-__হে জনাৰ্দন! তব ইদং সৌমাং মান্ষং 
রূপং দৃষ্টা (তোমার এই শাস্ত মানবীয় মুণ্ডি দেখিয়া) 
ইদানীং (এক্ষণে) [আমি] সচেতাঃ সংবৃতঃ অস্মি 
(প্রসন্নচিত্ত হইলাম ), প্রকৃতিং গত: (প্রক্ৃতিস্থ হইলাম )। 
ভগবান তাহার বিশ্বরূপের মাহাত্ম্য ও মৰ্ম্ম অজ্জুনকে 
বুঝাইয়া ছি্লা তাহার প্রার্থনায়ত পুনরায় তাহার সাধারণ 


একাদশ অধ্যায় ২৯১ 


নারায়ণ মৃত্তি ধারণ করিলেন, এই মৃত্তি করুণা, প্রেম, 
মাধুধ্যের আধার, দেহধারী জীবের পরম প্রিয়। 


শ্রীগবান্নবাচ 


স্বদুর্দর্শামিদং রূপং দৃষ্টবানসি যন্মম ৷ 

দেবা অপ্যস্তয রূপস্ত নিত্যং দর্শনকঙ্ক্ষিণ? ॥৫২ 
নাহং বেদৈর্ন তপসা ন দানেন ন চেজ্যয়। 
শক্য এবংবিধো দ্রষ্ট,ং দৃষ্টবানসি মাং যথা ॥৫৩ 
ভক্ত্যা ত্বনন্যয়া শক্য অহমেবংবিধোহ্জ্জুন। 
জ্ঞাতুং দ্র্ট,ঞ্চ তত্্বেন প্রবেষ্ট,্চ পরস্তপ ॥৫৪ 


৫২-৪। শ্রীভগবান উবাচ--মম যং রূপং (আমার যে 
মহত্তর রূপটি ) দৃষ্টবান্‌ অসি (তুমি দেখিলে) ইদং স্ুদুর্দর্শং 
( কেবল অসাধারণ শ্রেষ্ঠ মহাত্মারাই ইহা দেখিতে পান )। 
দেবাঃ অপি (দেবতারাও) অশ্য রূপস্য (এই রূপের) 
নিত্যং দর্শনকাজ্কিণঃ (নিত্য দর্শনীকাজ্সী)। যথা মাং 
দৃষ্টবান্‌ অসি (আমাকে যেরূপ দেখিলে) এবংবিধঃ 
অহং (এইরূপ আমি) ন বেদৈঃ, ন তপসা, ন দানেন, ন 
চ ইজ্যয়া রং শকাঃ (বেদের দ্বারা, তপস্যার দ্বারা, 
দানের দ্বারা, যজ্ঞের দ্বারা ইহার দর্শন ল'ভ করা যায় না)। 
হে পরস্তপ! হে অৰ্জ্জুন! অনন্তয়া ভক্ত্যা তু (কিন্ত 
অনন্য ভক্তিঘ্বারাই ) এবংবিধঃ অহং ( এই প্রকার আমাকে ) 
জ্ঞাতুং দ্রষ্টং প্রবেষ্টং চ শক্যঃ (দেখা যায়, জ্জানা যায়, 
ইহার মধ্যে প্রবেশ করা ছু । 


২৯২ শ্রীমস্তগবদ্‌ গীতা 


এই রূপের এমন কি বৈশিষ্ট্য যে তাহার জন্য ইহাকে 
দেখা এত কঠিন? তাহা এই যে, মানুষ অন্যান্য উপায়ে 
ভগবানের কোন বিশেষ ভাবকে আংশিকভাবে স্বতন্ত্রভাবে 
জানিতে পারে; কিন্তু ভগবানের সকল ভাবের সমন্বয়- 
মূলক এই যে মহত্তম এঁক্য- ইহাকে নহে। ভগবানের 
বিশ্বাতীত সত্তাই হউক, বা প্রকাটত বিশ্বলীলাই হউক, বা 
ব্যষ্টিগত সত্তাই হউক, দেশ ও কাল ও কালাতীত ভাব 
-ভগবান সম্বন্ধে আমরা যাহা কিছু ভাবিতে, জানিতে 
চেষ্টা করি, সবই এখানে এক অনির্বচনীয় এক্যে 
অত্যাশ্চধ্যরূপে প্রকাশিত হইয়াছে । এই দর্শন লাভ করা যায় 
কেবল সেই ভক্তি দ্বারা যাহা সর্ব্বভৃতে শুধু ভগবানকেই শ্রদ্ধা 
করে, ভজনা করে, ভালবাসে । এই প্রেম ও নিবিড় এঁক্য- 
বোধই বিকশিত কৰ্ম্ম ও জ্ঞানের মুকুট স্বরূপ । ইহাকে জানা, 
ইহাকে দর্শন করা, ইহার মধ্যে প্রবেশ করা, পরম পুরুষের 
এই পরম রূপের সহিত এক হওয়া তখনই সম্ভৰ হয় এবং 
এইটিকেই গীতা নিজ যোগের লক্ষ্য বলিয়া প্রচার করিয়াছে । 
এক পরম চৈতন্য আছে, যাহার ভিতর দিয়া বিশ্বাতীতের 
মধ্যে প্রবেশ করা এবং তাহার মধ্যে অক্ষর আত্মা এবং ক্ষর 
সর্ধভূতকে ধারণ করা সম্ভব হয়, সকলের সহিত এক হইয়াও 
সকলের উদ্ধেঁ থাকা যায়। মন ও দেহের মধ্যে বন্দী 
সীমাবদ্ধ মানুষের পক্ষে ইহা কঠিন সন্দেহ নাই; কিন্ত 
ভগবান পরের শ্লোকেই ইহার উপায় নির্দেশ করিলেন । 


মৎকর্ম্মকৃন্মৎপরমো মন্তক্তঃ সঙ্গবজ্জিতঃ । 
নির্ব্বরঃ সর্ববভুতেষু যঃ য*পৃমেতি পাগুব ॥৫৫ 


একাদশ অধ্যায় ২৯৩ 


৫৫। হে পাগুব! যঃ (যে ব্যক্তি) মৎকর্মরৎ 
(আমার কর্শ করে) মৎপরমঃ (আমাকেই পরম পুরুষ, 
পরম বস্তু বলিয়া স্বীকার করে) মদ্ভক্ত: (আমার ভক্ত 
হয়) ম্গবর্জিতঃ (আসক্তি হইতে মুক্ত হয়) সর্বভৃতেষু 
নির্ব্বেরঃ ( সর্ধভূতের প্রতি বৈরভাবশূন্য হয়) সঃ মাম্‌ 
এতি (সে আমাকে প্রাপ্ত হয়) 

অন্য কথায়, নিম্নতন প্রকৃতিকে জয়, সকল জীবের 
সহিত একত্ববোধ, বিশ্বাত্মক ভগবানের সহিত আর 
ভগবানের বিশ্বাতীত কৈবল্যাত্মক সত্তার সহিত একত্ব, 
কর্মে ভগবদিচ্ছার সহিত একা, অদ্বিতীয় একের প্রতি, 
সর্বভূতে অবস্থিত ভগবানের প্রতি নিরতিশয় পরমতম 
প্রেম_ইহাই হইতেছে পন্থা যাহার দ্বারা মানুষ সকল 
সীমা লঙ্ঘন করিয়া সেই অধ্যাত্ম মুক্তি এবং সেই 
অচিন্ত্য রূপান্তর লাভ করিতে পারে। 


ইতি বিশ্বরূপদর্শনযোগো নাম একাদশোহধ্যায়ঃ। 


দ্বাদশ অধ্যায় 


[ অজ্জুনকে প্রথমেই অক্ষর পুরুষের নির্বযক্তিক সত্তার 
মধ্যে তাহার স্বতন্ত্র ব্যক্তিত্বকে লয় করিতে বলা হইয়াছে । 
এখন আবার তাহাকে জ্ঞান, কম্ম ও ভক্তির দ্বারা বিশ্বাতীত 
ও বিশ্বময় পরম পুরুষের সহিত একত্বলাভ করিতে বলা! 
হইল। অৰ্জ্জুন সংশয় নিবারণের জন্য প্রশ্ন করিলেন ]। 


অর্জুন উবাচ 
এবং সততযুক্তা যে ভক্তাস্তাং পর্যুযপাসতে । 
যে চাপ্যক্ষরমব্যক্তং তেষাং কে যোগবিত্তমাঃ ॥১ 


১। অর্জুন উবাচ-_এবং (এইরূপে) সততযুক্তাঃ 
(নিতাযুক্ত হইয়া ) যে ভক্তাঃ (যে ভক্তগণ ) ত্বাং (তোমাকে) 
পযুপাসতে (উপাসনা করে), যে চ অপি (এবং যাহার! ) 
অব্যক্তং অক্ষরং (অব্যক্ত অক্ষর ব্রহ্মকে উপাসনা করে ), 
তেষাং কে ( তাহাদের মধ্যে কাহারা ) যোগবিত্তমাঃ ( শ্রেষ্ঠ 
যোগবেত্ত৷ )? 

অৰ্জ্জুন প্রভেদ করিলেন, *ত্বাম্” এবং “অক্ষরং 
অব্যক্তম’_যে ভগবান বিশ্বরূপে নিজেকে প্রকট করিতেছেন, 
অর্জুনের রথে সারথিরূপে অবতীর্ণ, আর যে অক্ষর ব্রহ্ম 
কখনও ব্যক্ত হয় না, কখনও কোন রূপ পরিগ্রহ করে না, 
সংসারের সহিত কোনরূপ সম্বন্ধ রাখে না, নিগুণ নিন্কিয় 
অচল শাশ্বত সত্তা। প্রচলিত [্ণ্ত্তিক মতানুসারে এই 

অক্ষর ব্রহ্গই মহত্তর তত্ব; ব্যক্ত ভগবান একটি নিম্নতর 
বূপ। তাহা হইলে এই ব্যক্ত ভগবানের সহিত যোগ 
কেমন করিয়া শ্রেষ্ঠ হয়? শ্রীকৃষ্ণ দৃঢ়তার সহিত এই প্রশ্নের 
সুস্পষ্ট উত্তর দিলেন । 

শ্রীভগবানুবাচ 
মধ্যাবেশ্য মনো! যে মাং নিত্যযুক্তা উপাসতে। 
শরদ্ধয়া পরয়োপেতাস্তে মে বুক্ততম! মতাঃ ॥২ 


২। শ্রীভগবান্‌ উবাচ-_ময়ি ( আমাতে, পুরুষোত্তমে ) 
মনঃ আবেশ্ত (মন নিবিষ্ট করিয়া) নিত্যযুক্তাঃ (এবং 
নিত্যযুক্ত হইয়া) পরয়া অরদ্ধয়া উপেতাঃ ( পরম শ্রদ্ধা! লইয়া ) 
যে মাং উপাসতে (যাহার। আমাকে উপাসনা করে) তে 
যুক্ততমাঃ মে মতাঃ (আমার মতে তাহারাই শ্রেষ্ঠতম 
যোগী )। 

তাহাই পরম শ্রদ্ধা যাহা সকলের মধ্যে ভগবানকে দেখে, 
যাহার দৃষ্টিতে ব্যক্ত ও অব্যক্ত একই ভগবান। তাহাই 
পূর্ণতম যোগ যাহা ভগবানকে পায় প্রতি মুহূর্তে, প্রত্যেক কর্ণ 
এবং প্রকৃতির সকল সমগ্রতা দিয়া । প্রাচীন জ্ঞানযোগের লক্ষ্য 
হইতেছে ব্রদ্মের মধ্যে জীবের ব্যক্তিগত সত্তার বিলোপ সাধন, 
সাযুজ্জা-মুক্তি ; গীতার মুক্তি তাহা নহে, ইহা একই সঙ্গে সকল 
প্রকারের মিলন। ইহাতে আছে মূল সততায় ভগবানের সহিত 
এঁক্য-_সাুজ্য, আবার পরম পুরুষের চৈতন্তের মধ্যে আনন্দময় 
চির-নিবাস, মধ্যেব নিবসিশ্তসি__সালোকা ; এখানে মুক্ত জীব 
অনস্ত প্রেম ও ভক্তিতে ভগবানের সহিত আলিঙ্গনে আবদ্ধ 
সামীপ্য ; এখানে আছে খুটি গরকৃতির সহিত জীবের মুক্ত 

প্রকৃতির একত্র সাদৃশ্ঠ, কারণ মুক্ত জীবের সিদ্ধাবস্থা 
হইতেছে ভগবানেরই তুল্য হওয়া, মদ্ভাবমাগতাঃ। 


যে ত্বক্ষরমনির্দেশ্ঠমব্যক্তং পযুর্পাসতে। 
সর্ববত্রগমচিন্ত্যং চ কুটস্থমচলং গ্রুবম্‌ ॥৩ 
সংনিয়ম্যেন্দ্রিয়গ্রামং সর্ববত্র সমবুদ্ধয় | 

তে প্রা্ুবস্তি মামেব সর্ববভূতহিতে রতাঃ ॥৪ 


৩-৪। যে তু (কিন্তু যাহার! ) সর্ধত্রগম্‌ ( সর্বত্র বিদ্যমান ) 
অনিস্ত্যং ( অচিস্তনীয় ) কৃটস্থং ( আত্ম-প্রতিষ্ঠ ) অচলং (স্থির) 
বং চ (নিত্য এবং ) অনির্দেশ্তং অব্যক্তং অক্ষরং ( অনির্দেশ্ঠ 
অব্যক্ত অক্ষরকে ) পয্যুপাসতে (উপাসনা করেন) তে 
(তাহারাঁও ) ইন্দ্িয়গ্রামং সংনিয়ম্য (ইন্দ্রির়গণকে সম্যক সংযত 
করিয়া), সর্বত্র সমবুদ্ধযঃ (পর্বত্র সমবুদ্ধিসম্পন্ন হইয়া এবং 
সর্বভূতে এক আত্মাকে দেখিয়া) সর্বভূতহিতে রতাঃ 
(সর্ধভূতের কল্যাণে নিঃশব্দ ইচ্ছাশক্তি প্রয়োগ করিয়া) 
মাম্‌ এব প্রাপ্ন,বস্তি (আমাকে প্রাপ্ত হন )। 

এইটিই প্রচলিত বেদাস্তের পন্থা, জ্ঞান-যোগ ; শুদ্ধ 
জ্ঞানের দ্বারা নীরব নিশ্চল অক্ষর ব্রদ্ষের সহিত এক হইতে 
হইবে। গীতা যে পথ দেখাইয়াছে তাহাতেও জ্ঞানই 
অপরিহাধ্য ভিত্তি-_কিন্তু তাহা সমগ্র জ্ঞান, অক্ষর, ক্ষর 
এবং উভয়ের অতীত পুরুষোত্তমের জ্ঞান। অক্ষর পুরুষের 
নির্বযক্তিকতা লাভ করিতেই হইবে, তাহাতে প্রতিষ্ঠিত হইয়া 
নিফামভাবে কর্ম করিতে হইবে; কিন্ত গভীর এবং উদার 
প্রেম ও ভক্তিই হইতেছে. সগৃত্ম সিদ্ধি এবং অস্ৃতত্বের 

আনন্দ লাভ করিবার পক্ষে বলবত্তম ও উচ্চতম শক্তি; 
সম্বন্ধাতীত অব্যক্ত সত্তা, উদাসীন নিক্ষিয় ব্ৰহ্ম এইরূপ প্রেম 
ও ভক্তিতে কোনও সাড়া দিতে পারে না, কারণ এ-সব 
জিনিষের জন্য চাই একটা সম্বন্ধ, নিবিড় বাক্তিগত অস্তরঙ্গ 
ভাব। অক্ষর ব্রহ্মও ভগবানেরই একটি ভাঁব_-অতএব 
তাহার উপাসনা করিয়াও একই লক্ষ্যে পৌছান যায়__কেবল 
সে পথ অধিকতর কঠিন, তাহা সম্পূর্ণ ও অখণ্ড নহে। 


ক্লেশোহধিকতরস্তেষমব্যক্তাসক্তচেতসাম্‌। 
অব্যক্তা হি গতিদুর্টখং দেহবস্ভিরবাপ্যতে ॥৫ 


৫। তেষাং অব্যক্তাসক্তচেতসাম্‌ (অব্যক্ত ব্রন্মে 
আসক্তচিত্ত সেই ব্যক্তিগণের) অধিকতরঃ ক্লেশঃ ( অধিকতর 
কষ্ট হয়); হি (যেহেতু) অব্যক্তী গতিঃ (অব্যক্ত ব্ৰহ্ম 
বিষয়ক নিষ্ঠা) দেহবস্তিঃ (দেহধারী জীবগণ কর্তৃক ) দুঃখং 
'অবাপ্যতে ( দুঃখে লব্ধ হয়)। 

ভগবান তাহার পরম পদে বিশ্বাতীত অচিন্ত্য সত্তা, 
পরম অব্যক্ত, সকল গ্রকাশনের উর্দ্ধে, পরব্রহ্ধ ; কিন্তু তিনিই 
আবার সর্বভূতের হৃদিস্থিত পরমাত্মা, বিশ্বের ঈশ্বর, প্রকৃতির 
প্রভু পুরুষোত্তম। অব্যক্ত ব্রহ্ম তাহার অনির্দেশ্য একতে 
এমন জিনিষ যে দেহধারী-জীব কচিৎ তাহাকে লাভ করিতে 
পারে, এবং তাহাও পারে কেবল সর্বদা দুঃখ স্বীকার করিয়া, 
সকল অঙ্গকে নিগ্রহ করিয়া, প্রকৃতিকে কঠোরভাবে ক্লেশ 
ও যন্ত্রণা দিয়া। অনির্দেশ্ট সত্তা কোনরূপ সম্বদ্ধের দ্বারা 
সাহায্য করে না, সবই করিয়া লইতে হয় কঠোর তপন্তার 
দ্বারা, একক ব্যক্তিগত প্রক্টর ৷ কিন্ত যাহারা গীতার 

পন্থায় পুরুষোত্বমের উপাসনা করে তাহাদের পথ কত 
পৃথক! 

যে তু সর্ববাণি কর্ম্মাণি ময়ি সংন্যস্ত মৎপরাঃ । 
অনন্যেনৈব যোগেন মাং ধ্যায়ন্ত উপাসতে ॥৬ 
তেষামহং সমুদ্ধর্তা মৃত্যুসংসারসাগরাৎ । 


ভবামি ন চিরাৎ পার্থ ময্যাবেশিতচেতসাম_॥৭ 

৬-৭। হে পার্থ, যে তু (কিন্ত যাহার!) সর্বাণি 
কণ্মাণি ময়ি সংস্তস্ত (সমস্ত কর্ম আমাতে সমর্পণ করিয়া ) 
মৎ্পরাঃ (সম্পূর্ণভাবে আমাতে অন্করক্ত হইয়1) অনন্তেন 
এব যোগেন (অবিচল যোগের দ্বারা) মাং ধ্যায়স্তঃ উপাসতে 
(আমার ধ্যান করিয়া উপাসনা করে) ময়ি আবেশিতচেতসাং 
তেষাং (যাহারা তাহাদের সমগ্র চৈতন্য আমাতেই নিবিষ্ট 
করে তাহাদের) মৃত্যুসংলারসাগরা২ (মৃত্যুসমাকুল 
সংসার সাগর হইতে) ন চিরাং ( অবিলম্বেই ) অহং 
(আমি) সমুদ্ধর্ত। (উদ্ধারকর্তা) ভবামি (হই )। 

যাহারা অনন্যযোগে পুরুষোত্রমের ধ্যান করে তাহারা 
সর্বত্র সবকেই বাস্থদেব বলিয়া দেখে, তিনি প্রতি স্থানে, প্রতি 
মুহূর্তে, অসংখ্য মুক্তিতে তাহাদিগকে দেখা দেন, তাহার দিব্য 
ও সুখময় জ্যোতিতে তাহাদের জীবনকে প্লাবিত করিয়া দেন । 
অন্য পন্থাটি চায় সকল কর্শ্ম হইতে সরিয়া যাইতে, কিন্তু 
দেহধারী জীবের পক্ষে ইহা অসম্ভব। আর এখানে সকল 
কণ্ম ভগবানকে বজ্ঞরূপে উৎসর্গ কর] হয়, তিনিই সকল বোঝা 
তুবিয়া লন, আমাদের মধ্যে দিবা প্রকৃতির কর্ণের ভার 
নিজে গ্রহণ করেন। আর" [শসভক্ত গভীর প্রেমাবেগে 

একমাত্র ভগবানেই আনন্দ অন্থভব করে, তখন পরম পুরুষ 
রক্ষাকর্তারূপে দ্রুত তাহার সমীপে উপস্থিত হন এবং দেহ, 
মন, হৃদয়ের গাঢ় স্থখময় আলিঙ্গন দিয়া তাহাকে এই মৃত্যুময় 
সংসার হইতে উদ্ধার করেন। তাহ] হইলে এইটিই দ্রুততম 
উদ্ারতম, মহত্তম পন্থা। 


ময্যেব মন আধতস্ব মধি বুদ্ধিং নিবেশয় । 
নিবসিষ্যসি ময্যেব অত উদ্ধং ন সংশয়ঃ ॥৮ 

৮। ময়ি এব মনঃ আধতম্ব (আমাতেই তোমার 
সমগ্র মন দাও) ময়ি বুদ্ধিং নিবেশয় ( আমাতে তোমার 
বুদ্ধি নিবিষ্ট কর); অতঃ উর্ধং (এই মরজীবনের উর্ধে ). 
ময়ি এব নিবসিত্তদি ( আমার মধ্যেই বাস করিবে ) সংশয়ঃ ন 
(ইহাতে সংশয় করিও না)। 
অথ চিত্তং সমাধাতুং ন শর্লোষি ময়ি স্থিরম্‌ । 
অভ্যাসযোগেন ততো মামিচ্ছাপ্ত,ং ধনঞ্জয় ॥৯ 

2। হে ধনঞ্জয়! অথ (আর যদি) ময়ি চিত্তং স্থিরং 
সমাধাতুং (আমাতে তোমার চৈতন্য স্থিরভাবে নিবিষ্ট 
রাখিতে) ন শক্লোষি (না পার) ততঃ (তাহা হইলে ) 
অভ্যাসযোগেন ( অভ্যাসষোগ দ্বার!) মাম্‌ আণ্তং (আমাকে 
পাইতে ) ইচ্ছ ( আকাঙ্ষা কর )। 

অবশ্য এই পথেও বিস্ব আছে; নীচের প্রকৃতি প্রচণ্ড- 
নিয্নমুখী আকর্ষণ লইয়া বাধা দিতেছে । ভাগবত চৈতন্যকে 
যখন কোন অপূর্বব মুহূর্তে প্রথম লাভ করা যায় তখনও 
তাহাকে একেবারে ধরিয়া এুিিইচ্ছামত পুনরায় ডাকা 


৩০০ শ্রীমপ্তগবদ্‌ গীতা 


সম্ভব হয় না। তথাপি যোগ অভ্যাসের দ্বারা এবং অনুভূতি 
উপলব্ধির পুনরাবৃত্তির দ্বারা সেই উচ্চতম অধ্যাত্ম সত্য সত্তার 
মধ্যে বিকশিত হয় এবং প্রকৃতিকে স্থায়ীভাবে অধিকার 
করিয়া লয়। 
অভ্যাসে২প্যসমর্ধোহসি মৎকর্ম্মপরমো ভব। 
মদর্থমপি কৰ্ম্মাণি কুর্ববন্‌ সিদ্ধিমবাপ্ন্যসি ॥১০ 

১০। অভ্যাসে অপি অসমর্থ: অসি (যদি যোগ অভ্যাস 
করিতে অসমর্থ হও) [ তবে ] মৎকশ্মপরমঃ ভব (আমার 
কর্ম করাই তোমার পরম লক্ষ্য হউক ) ; মদর্থং কর্ম্মাণি কুর্ববন্‌ 
অপি (আমার জন্য কর্ম করিলেও) সিদ্ধিম্‌ অবাপ্ন্যসি 
(সিদ্ধিলাভ করিবে )। 

মনের বহিমুর্বী প্রবৃত্তির দুনিবারতার জন্য এইরূপ 
অভ্যাসও যদি কঠিন হয় তাহা হইলে সহজ পথ, সকল কর্মের 
যিনি অধীশ্বর তাহার উদ্দেশে সকল কর্ম্ম করা, যেন মনের 
প্রত্যেক বহিমূ্থী গতি ভিতরের অধ্যাত্ম সত্যের সহিত যুক্ত 
হয়। এইভাবে সকল জীবনই হইবে ভগবানের নিত্য 
অনুস্মরণ, প্রাকৃত মানবের মধ্যে পুরুষোত্তমের প্রতিষ্ঠা গড়িয়া 
উঠিবে এবং সে ক্রমশঃ ইহার দ্বারা পূর্ণ হইয়া একটি দেবতায় 
পরিণত হইবে। 


অখৈতদপ্যশক্তোহসি কর্তৃং মদৃযোগ্রমাশ্রিতঃ। 
সর্ববকন্মফলত্যাগং ততঃ কুরু যতাত্মবান্‌ ॥১১ 

১১। অথ (আর যদি) মদ্যোগমাশ্রিতঃ (আমার ) 
সহিত যুক্ত হইয়া) এতৎ অপি কর্ত,ম (আমার জন্য কর্ম 
করিতে ) অশক্তঃ অসি /43৬ হও ) ততঃ (তাহা হইলে) 


দ্বাদশ অধ্যায় ৩০১ 


যতাত্মবান্‌ ( সংযতচিত্ত হইয়া ) সর্ববকর্্মফলত্যাগং কুরু (সকল 
কর্মফল ত্যাগ কর)। 

যদি মন কর্মের বাহিক লক্ষ্যের দিকেই আকৃষ্ট হয়, 
প্রত্যেক ক্রিয়াকে ভগবানের দিব্য বেদীতলে অর্পণ করিতে 
ভুলিয়া যায় তাহা হইলে পথ হইতেছে ফলের আকাজ্ষায় কর্ম 
করিবার অভ্যাসটি ত্যাগ করা । এক বিশ্বশক্তি সমুদয় কর্ম 
পরিচালন করিতেছে, তাহার দ্বারাই সব ফলাফল নির্ণীত, 
হইবে-_-এই জ্ঞান লইয়া নিষ্কামভাবে কর্তব্য কর্ণ সম্পন্ন 
করিতে হইবে । কারণ, এই উপায়ে বাধা হ্রাস পায় এবং 
সহজেই দূর হইয়া যায়, মন ঈশ্বরকে স্মরণ করিতে এবং 
ভগবং চৈতঠের মুক্তির মধ্যে প্রতিষ্ঠিত হইবার স্থযোগ পায়। 


শ্রেযে হি জ্ঞানমভ্যাসাজ জ্ঞানাদ্ধ্যানং বিশিষ্যতে। 
ধ্যানাৎ কর্ম্মফলত্যাগস্ত্যাগাচ্ছান্তিরনন্তরম্‌ ॥১২ 


১২। অভ্যাসাৎ জ্ঞানং শ্রেয়; হি (অভ্যাস অপেক্ষা 
অবশ্য জ্ঞান শ্রেষ্ঠ ), জ্ঞানাৎ ধ্যানং বিশিষ্ততে ( মানসিক 
জ্ঞান অপেক্ষা মনকে নিশ্চল করিয়া সত্যে নিবিষ্ট করা 
শ্রেষ্ঠ); ধ্যানাৎ কর্শ্মফলত্যাগঃ (ধ্যান অপেক্ষা কর্মফল ত্যাগ 
শ্রেষ্ট); অনন্তরং ত্যাগাৎ শাস্তি: ( ত্যাগ হইতে শাস্তি হয় )। 

গীতা এখানে শক্তি অনুযায়ী সাধনার ক্রম নির্দেশ 
করিয়াছে এবং নিষ্কাম কর্শ্মযোগকেই শ্রেষ্ট স্থান দিয়াছে। 
কারণ ইহা অনতিবিলম্বে সকল প্রকার বিক্ষোভের কারণ 
নাশ করিয়া দেয়, সহজেই আভ্যন্তরীণ স্থিরতা ও শাস্তি 
আনিয়া দেয়, আর সেই স্থিরতা..3 শাস্তির ভিত্তিতে আর সব 
কিছু পূর্ণতা লাভ করিতে , 


৩০২ শ্রীমন্তগবদ্‌ গীতা 


অদ্বেষ্টা সর্ববভূতানাং মৈত্রঃঠ করুণ এব চ। 
নির্মম নিরহঙ্কারঃ সমহুঃখন্থখঃ ক্ষমী ॥১৩ 
সন্তম্টঃ সততং যোগী যতাত্মা দৃঢ়নিশ্চযুঃ। 
মধ্যর্পিতমনোবুদ্ধির্ষো মদ্ক্তঃ স মে প্রিয়ঃ ॥১৪ 


১৩-৪ । সর্বভৃতানাম্‌ অদ্বেষ্টা (সর্ব প্রাণীর প্রতি 
দ্েষ রহিত) মৈত্রঃ করুণঃ চ এব (এবং সকলের প্রতি 
বন্ধুত্ব ও করুণা সম্পন্ন) নির্শমঃ নিরহঙ্কারঃ ( অহংভা বশৃন্য, 
“আমি” “আমার” এইরূপ ভাব হইতে মুক্ত ) সমুঃখস্থখঃ 
(স্থথে দুঃখে শান্ত সমচিত্ত) ক্ষমী (ক্ষমাশীল ), সততং 
সন্তষ্টঃ (বাসনাশূন্য নিতা-সস্তষ্ট) যোগী যতাত্মা দৃঢ়নিশ্চয়ঃ 
{ যোগীর আত্মসহযম ও দৃঢ় সঙ্কল্প সম্পন্ন) ময়ি অপিত- 
মনোবুদ্ধিঃ যঃ মন্তক্ত: (যে প্রেম ও ভক্তি দ্বারা তাহার 
সমস্ত মন ও বুদ্ধি আমাতে অপিত করিয়াছে) সঃ মে প্রিয়ঃ 
€ ঈদৃশ ব্যক্তিই আমার প্রিয় )। 

গীতোক্ত ভক্তিমার্গ যে অস্থসরণ করে তাহার চেতনার 
ও সত্তার মহত্তর অবস্থাটি কি হইবে অতঃপর তাহাই বর্ণনা 
করা হইতেছে । গীতা প্রথম হইতেই যে সমতা, নিষ্কামতা 
ও অধ্যাত্ম মুক্তির উপর জোর দিয়াছে এখানে তাহারই 
কয়েকটি সুত্র দেওয়া হইয়াছে । পুরুষোত্বমের প্রতি যে প্রেম 
ও অনুরাগ জীবকে মহত্ম সিদ্ধির মধ্যে তুলিয়া লইবে, এই 
শান্ত সমতাই হইবে তাহার উদার ভিত্তি। 


-যস্মান্নোদ্বিজতে লোকো লোকামোদ্বিজতে চ যঃ। 
হর্যামর্ষভয়োদেগৈর্ম্য ২৬ স চ মে প্ৰিয়ঃ ॥১৫ 


দ্বাদশ অধ্যায় ৩০৩ 
১৫। যন্মাং (যাহা হইতে) লোকঃ ন উদ্বিজতে 
€ জগত সম্তপ্ত বা ব্যণিত হয় না) যঃ চ ( এবং যিনি ) লোকাৎ 
ন উদ্ধিজতে (জগতের দ্বারা সম্তপ্ত বা ব্যথিত হন না), যঃ চ 
€ এবং যিনি ) হ্র্যামর্যভয়োদ্বেগৈ: মুক্তঃ ( হৰ্ষ, অসহিষ্ণুতা, 
ভয় ও উদ্বেগ হইতে মুক্ত) সঃ মে প্রিয় (তিনি আমার 
প্রিয় )। 
তিনি নীচের প্রকৃতির হর্ষ ভয় ইত্যাদি সকল প্রকার 
বিক্ষোভ হইতে মুক্ত__তিনি নিজে শান্ত আত্মা, তাই তাহার 
নিকটে সকলেই শান্ত। 


অনপেক্ষঃ শুচি্ক্ষ উদাসীনো গতব্যথঃ। 
সর্ববারস্তপরিত্যাগী যো মন্তক্তঃ স মে প্রিয়ঃ ॥১৬ 


১৬। অনপেক্ষঃ (কামনাশৃন্য), শুচিঃ (শুদ্ধ), দক্ষঃ (সকল 
কর্মে সুদক্ষ) উদ্াপীনঃ (যাহাই আস্থক সকল বিষয়ে 
উদ্দাসীন ) গতব্যথঃ (সকল ফল বা ঘটনায় মনঃপীড়াশুন্য ) 
সর্বারভ্তপরিত্যাগী (ব্যক্তিগত আরম্তশূন্ ) যঃ মদ্ভক্তঃ সঃ মে 
প্রিয়ঃ (এতাদৃশ ভক্ত আমার প্রিয় )। 


তিনি আভ্যন্তরীণ বা বাহ্যিক কোন কর্শই অহংভাব 
লইয়া বা ব্যক্তিগতভাবে বা মনের দ্বারা আরম্ভ করেন না। 
তিনি তাহার মধ্য দিয়া ভাগবৎ ইচ্ছা ও ভাগবৎ জ্ঞানকে 
তাহার নিজের সঙ্কল্প রুচি বা বাসনাসমূহের দ্বারা ব্যাহত 
না করিয়া অবাধে, প্রবাহিত, হইতে দেন, অথচ ঠিক 
সেই জন্যই তিনি তাহার প্ররুতির সকল কর্দে হন ক্ষিগ্র ও 
সুদক্ষ, কারণ ভগবানের ই জিত এই যে নিখুত, এক্য, 


৩০৪ শ্রীমন্তগবদ্‌ গীতা 
এই যে শুদ্ধবন্ত্রভাব, ইহা হইতেই আইসে কর্ণের, সর্বশ্রেষ্ঠ 
কৌশল। 
যো ন হৃয্যতি ন দ্বেষ্টি ন শোচতি ন কাঙ্ক্ষতি । 
গুভাগুভপরিত্যাগী ভক্তিমান্‌ যঃ সমে প্রিয়ঃ ॥১৭ 
১৭। যঃ ন হয্যতি (যিনি স্থখের স্পর্শে উল্লসিত হন 
না), ন দ্বেষ্টি ( দুঃখের স্পর্শে সঙ্কুচিত হন না), ন শোচতি 
(ছঃখে ব্যথিত হন না), ন কাজ্ষতি ( সুখের কামনা করেন 
ন! ), শুভাশুভপরিত্যাগী (শুভ ও অশুভে সমান) যঃ ভক্তিমান্‌ 
সঃ মে প্রিয়ঃ (সেই ভক্তিমান আমার প্রিয় )। 
তিনি শুভ ও অশুভের প্রভেদ লোপ করিয়! দিয়াছেন, 
কারণ ভক্তির বশে তিনি চির প্রেমাস্পদ ভগবানের হন্ত 
চুইতে সকল জিনিষই সমানভাবে মঙ্গলময় বলিয়া গ্রহণ করেন। 
'হুথ দুখ সব তুচ্ছ করিব প্রিয় অপ্রিয় হে, তুমি নিজ হাতে 
যাহা দিবে আমায় মাথায় তুলিয়া লব ।” 


সমঃ শত্রৌ চ মিত্রে চ তথা মানাপমানয়োঃ। 
শীতোষফ্ণম্থখনুঃখেযু সমঃ সঙ্গবিবর্জিজিতঃ ॥১৮ 
তুল্যনিন্দাস্ততির্মে নী সন্তফ্টো যেন কেনচিৎ। 
অনিকেতঃ স্থিরমতির্ভক্তিমান্‌ মে প্রিয়ো নরঃ ॥১৯ 
১৮-৯। শত্রৌ চ মিত্রে চ (শক্ত ও মিত্রে) তথা 
মানাপমানয়োঃ (মানে ও অপমানে ) সমঃ ( সমভাবাপন্ন ), 
শীতোষ্স্থখছুঃখেষু সমঃ (শীত, উষ্ণ, স্থুখ, দুঃখে সমভাবাপন্ন), 
সঙ্গবিবঞ্জিতঃ (সকল ব্যক্তি ও বিষয়ে অনাসত্তঃ), তুল্যনিম্দা- 
স্তুতি: (নিন্দা ও প্রশংসায়/[াখি৬পক্ন ), মৌনী (সংযতবাক্‌), 

ষেন কেনচিৎ সন্তষ্টঃ (প্রত্যেক জিনিষেই সস্তষ্ট ), অনিকেতঃ 
(গৃহাদিতে আসক্তিবঞ্জিত ), স্থিরমতিঃ (সর্বদা ভগবানে 
মন নিবিষ্ট থাকায় স্থিরচিত্ত), ভক্তিমান্‌ নরঃ মে প্রিয়ঃ 
(সেই ভক্তিমান মানব আমার প্রিয় )। 

সমতা, বাসনাশূন্যতা, এবং নীচের অহংভাবময় 
প্রকৃতি ও তাহার দাবীসমৃহ হইতে মুক্তি--এইগুলিকেই 
গীতা সর্বদা মহত্তম মুক্তির একমাত্র পূর্ণতম ভিত্তি বলিয়া : 
উপদেশ দিয়াছে । যাহাদের এই ভিত্তি কোনরূপ আছে 
তাহারা সকলেই ভগবানের প্রিয় ভক্ত। কিন্তু তাহার 
অতীব প্রিয় হইতেছেন ভগবানের নিকটতম সেইসব ভক্ত 
যাহারা পুকুষোত্তমকেই তাহাদের পরম লক্ষ্য বলিয়া 
গ্রহণ করেন। 


যে তু ধর্ম্মাম্ৃতমিদং যথোক্তং পযুর্যপাসতে । 
শ্রদ্দধানা মৎপরমা ভক্তাস্তেহতীব মে প্রিয়াঃ ॥২০ 


২*। তু ষেভক্তাঃ (কিন্তু যে ভক্তগণ) মৎপরমাঃ 
(আমাকেই তাহাদের পরম লক্ষ্য করিয়া) শ্রন্দধানাঃ 
(পূর্ণতম শ্রদ্ধার সহিত ) যথোক্তং ইদং ধর্ম্মাম্বৃতং (এই শিক্ষায় 
বর্ণিত অমৃতত্বপ্রদায়ী ধৰ্ম্ম) পধুর্পাসতে ( যথাযথভাবে 
অনুষ্ঠান করেন ) তে মে অতীব প্রিয়াঃ (তাহারাই আমার 
অতীব প্রিয় )। 

গীতার ভাষায় ধর্ম শব্দের অর্থ হইতেছে, সত্তা ও 
তাহার কর্মের স্বভাবসিদ্ধ নীতি এবং আভ্যন্তরীণ প্রকৃতি 
হইতে উৎসারিত এবং তদ্বারা নির্ধারিত কর্ম, স্বভাবনিয়তং 
কর্শ্ম। মন প্রাণ দেহের যে অজ্ঞান চৈতন্য, তাহাতে 
আছে বহু ধর্ম, বহু নি আদর্শ ও ব্ৰিধিনিষেধ । 

২০ 

কারণ মানসিক, প্রাণিক ও দৈহিক প্রকৃতির আছে বহু 
বিচিত্র রূপায়ন ও শ্রেণী। অমৃত ধশ্দ এক, তাহা উচ্চতম 
আধ্যাত্মিক ভাগবত চৈত্যন্তের ধর্স। তাহা লাভ করিতে 
হইলে এই সকল নীচের ধর্ম পরিত্যাগ করিতেই হইবে, 
সর্বধন্মান্‌ পরিত্যজ্য। গীতার অবশিষ্টাংশে এই অমৃত 
ধর্মের উপরেই পূর্ণতর আলোকসম্পাত করা হইয়াছে । 


ইতি ভক্তিযোগো নাম দ্বাদশোহধ্যায়ঃ 


ত্রয়োদশ অধ্যায় 
অৰ্জ্জুন উবাচ 

প্রকৃতিং পুরুষং চৈব ক্ষেত্রং ক্ষেত্রজ্ঞমেব চ। 
এতছেদিতুমিচ্ছামি জ্ঞানং জ্ঞেয়ং চ কেশব ॥ 

অর্জুন উবাচ-_হে কেশব! প্রকৃতিং পুরুষং চ এব 
ক্ষেত্রং ক্ষেব্রজ্ং চ এব, জ্ঞানং জ্ঞেয়ং চ, এতৎ বেদিতুম্‌ 
(এইসব জানিতে ) ইচ্ছামি ( ইচ্ছা করি) 

অর্জুনকে জগতমাঝে ভগবানের ইচ্ছার যন্ত্ররূপে 
ভগবদ্‌ কর্ম করিতে বলা হইয়াছে। এই জন্য প্রকৃতি ও 
পুরুষের মধ্যে, ক্ষেত্র ও ক্ষেত্রজ্ঞের মধ্যে প্রভেদটি জানা 
প্রয়োজন-__সেই জন্য কাজের মানুষ অঙ্জুন এই প্রয়োজনীয় 
প্রশ্নটি উ/পন করিলেন । 


শ্রভশবান্থবাচ 
ইদং শরীরং কৌন্তেয় ক্ষেত্রমিত্যভিধীয়তে । 
এতদ্‌ যো বেত্তি তং প্রানুঃ 
ক্ষেত্ৰজ্ঞ ইতি তদ্বিদঃ ॥১ 


১। শ্রীভগবান্‌ উবাচ_হে কৌন্তেয়! ইদং শরীরং 
(এই শরীর) ক্ষেত্রম্‌ ইতি অভিষীয়তে (ক্ষেত্র বলিয়া 


অভিহিত হয়); যঃ টি... বেত্তি ( ইহাকে 

জানেন ) তদ্িদঃ (জ্ঞানিগণ ) তং (তাহাকে ) ক্ষেব্রজ্ঃ 
ইতি প্রাহুঃ ( ক্ষেত্ৰজ্ঞ বলিয়া থাকেন )। 

এই সমগ্র জগতই হইতেছে প্রকৃতির মধ্যে পুরুষের 
স্বষ্টি ও কর্শ্মের ক্ষেত্র, মানুষের দেহ হইতেছে ব্যগ্িগত ক্ষেত্র 
এবং সমগ্র জগৎ হইতেছে বিশ্বগত ক্ষেত্র, এই ছুইয়েতেই 
এক জন ক্ষেত্রজ্ঞরূপে বিরাজ করিতেছেন, ঈশা বাস্যম্‌ সর্ববম্‌ 
যং কিঞ্চ। 


ক্ষেত্রজ্ঞং চাপি মাং বিদ্ধি সর্ববক্ষেত্রেযু ভারত। 
ক্ষে্রক্ষেত্রজ্ঞয়োজ্নং যত্তজজ্ঞানং মতং মম ॥২ 


২। হে ভারত! সর্ধক্ষেত্রেযু চ অপি ( সমস্ত ক্ষেত্রেই ) 
মাং (আমাকে, পুরুযোত্তমকে ) ক্ষেত্রজ্ঞং বিদ্ধি (ক্ষেত্রজঞ 
বলিয়া জানিও ); ক্ষেত্রক্ষেত্রজ্য়োঃ যং জ্ঞানম্‌ (ক্ষেত্র ও 
ক্ষেত্রজ্ঞের যে জ্ঞান ) তৎ জ্ঞানং (তাহাই প্রকৃত জ্ঞান) মম 
মতং ( ইহা আমার অভিমত )। 

অজ্ঞানের বশে জীব এই দেহ প্রাণ মন লইয়া 
গঠিত ক্ষেত্রটিকেই জানে এবং ইহাকে তাহার সমগ্র সত্বা 
বলিয়া মনে করে। কিন্তু সে যখন ক্ষেত্রের মধ্যে তাহার 
যে প্রকৃত সত্তা রহিয়াছে, আত্মা রহিয়াছে তাহার দিকে ফিরে 
তখনই প্রকৃত জ্ঞানের আরম্ভ হয়। আমরা ষতই অন্তমূর্থী 
হই ততই আমরা ঈশ্বর, জীব, জগৎ এবং জগতের ধারা! সম্বন্ধে 
পূর্ণতর জ্ঞান লাভ করি। পুরুষ ও প্রকৃতি দুইই হইতেছে 
ব্ৰহ্ম । যে মুক্ত পুরুষ , ব্ৰহ্মকে, প্রকৃত ক্ষেত্রজ্ঞকে 
জানিয়াছেন তিনিই ££ ১৯১ এবং জগতের পূর্ণ মর্শম 

বুঝিয়াছেন। পুরুষে ও প্রকৃতিতে এক ব্রহ্ম, এক সত্য 
ইহাই হইতেছে জ্ঞেয়, সকল জ্ঞানের বিষয়। 


তৎ ক্ষেত্ৰং যচ্চ যাদৃক্‌ চ যদ্বিকারি যতশ্চ যৎ। 
সচ যো যৎপ্রভাবশ্চ তৎ সমাসেন মে শৃণু ॥৩ 
খধিতির্বহুধা গীতং ছন্দৌভিবিবিধৈঃ পৃথক্‌ । 
্রহ্মসূত্রপদৈশ্চৈব হেতুমন্ভিবিনিশ্চিতৈঃ ॥৪ 


৩-৪। তৎ ক্ষেত্ৰং (সেই ক্ষেত্র) যৎ চ (যাহা) যাদৃক চ 
যোদৃশ), যদ্বিকারি ( যেরূপ বিকারযুক্ত ) যতঃ চ যৎ ( যাহা 
হইতে যেরূপে উৎপন্ন), সঃ চ (এবং সেই ক্ষেত্রজ্ঞ ), যঃ 
(যেরূপ ) যৎ প্রভাবঃ চ (ও যেরূপ প্রভাবসম্পন্ধ ) তৎ মে 
(তাহা আমার নিকট ) সমাসেন ( সংক্ষেপে ) শৃণু ( শ্রবণ 
কর)। খধিভিঃ (খধিগণ কর্তৃক ) বিবিধৈঃ ছন্দোভিঃ 
(বিবিধ ছন্দে) পৃথক বহুধা (বেদে ও উপনিষদে পৃথক 
পৃথক বহু প্রকারে) [ এই বিশ্বতত্ব ] গীতম্‌ (ব্যাখ্যাত 
হইয়াছে ) ; বিনিশ্চিতৈঃ ( সংশয়শূন্য ) হেতুমন্তিঃ (যুক্তিপূৰ্ণ) 
ব্ৰহ্মহ্থত্ৰপদৈ:ঃ এব চ (ক্রঙ্গনুত্র পদসমূহের দ্বারাও ) 
[ ব্যাখ্যাত হইয়াছে ]। 

গীতা পরে যে বর্ণনা দিতেছে তাহা হইতে স্পষ্টই 
দেখা যায় যে, গীতা ক্ষেত্র বলিতে কেবল স্থূল দেহটিকেই 
বুঝে নাই, এই দেহকে আশ্রয় করিয়া প্রাণ মনের যেসব 
ক্রিয়া চলে সব লইয়াই ক্ষেত্র। আর ইহা হইতেছে কেবল 


ব্যষ্টগত ক্ষেত্র, ইহা ছাড়াও, ছ বৃহত্তর বিশ্ব-ক্ষেত্র । 
এ-সম্ন্ধে বিশেষ ও Ao. জন্য _ গীতা বেদ, 

উপনিষদ ও ব্রহ্মসুত্রের উল্লেখ করিয়াছে । গীতা কেবল 
সাংখ্যমতাহষায়ী সংক্ষেপে আমাদের নিম্বতন প্রকুতিরই বর্ণনা 
দিয়াছে । 


মহাভূতান্যহস্কারো বুদ্ধিরব্যক্তমেব চ। 
ইন্দ্ৰিয়াণি দশৈকঞ্চ পঞ্চ চেক্দ্রিয়গোচরাঃ ॥৫ 
ইচ্ছা দ্বেষঃ হ্থখং ছুঃখং সংঘাতশ্চেতনা ধৃতিঃ। 


এতৎ ক্ষেত্ৰং সমাসেন সবিকা রমুদাহৃতম্‌ ॥৬ 


৫-৬। অব্যক্তম্‌ (প্রথমেই মূল প্ররৃতি, তাহার পর 
তাহা হইতে বাহ জগতের বিকাশ ) মহাভৃতানি ( পঞ্চ স্থূল 
ভূত), [তাহার পর তাহা হইতে অন্তর্জগতের বিকাশ ] 
দশ ইন্জিয়াণি (দশ ইন্দ্রিয়), একং চ ( এবংএক মন), বুদ্ধিঃ 
অহস্কারঃ (বুদ্ধি এবং অহং ); [ শেষে ] পঞ্চ ইন্দ্রিয়গোচরাঃ 
চ (পঞ্চ ইন্জিয়ের বিষয়) [ এইগুলি লইয়াই ক্ষেত্রের গঠন ]। 
ইচ্ছা দ্বেষঃ সুখং দুঃখং ( ইচ্ছা, দ্বেষ, স্থখ, ছুঃখ--এইগুলিই 
হইতেছে ক্ষেত্রের প্রধান বিকার)) চেতনা, সংঘাতঃ 
(দেহেন্দ্িয়াদির সংহতি ), ধৃতিঃ ( স্থায়িত্ব ); এতৎ সবিকাঁরং 
ক্ষেত্রং সমাসেন উদাহৃতম্‌ (সংক্ষেপে বর্ণিত এই সমুদয়কে 
সবিকার ক্ষেত্র বলে )। 

এইগুলি লইয়াই আমাদের সাধারণ প্রাকৃত জীবন, 
কিন্ত ইহা আমাদের সত্তার সমগ্র বর্ণনা নহে; ইহা আমাদের 
বাস্তব জীবন কিন্তু ইহাই আমাদের সম্ভাবনার সীমা নহে। 
ইহা ছাড়া জানিবার জিনিষ আছে, তাহার জন্য 
অস্তমূথী হইতে হইবে ধ্যাত্ম জ্ঞান কি, অথবা যে 

মনুষ্য এই আভান্তরীণ জ্ঞানের অভিমুখ হইয়াছে তাহার 
লক্ষণ কি, গীতা অতঃপর তাহার বর্ণনা করিতেছে । 


অমানিত্বমদস্তিত্বমহিংস! ক্ষান্তিরার্জবম্‌। 
আচার্য্যোপাসনং শৌচং স্থরধ্যমাত্মবিনিগ্রহঃ ॥৭ 


৭। অমানিত্বং অদভ্তিত্বং (সাংসারিক গর্ব ও দস্ভের 
সম্পূর্ণ অভাব ) অহিংসা (কাহারও অনিষ্ট না করা) ক্ষাস্তিঃ 
(ক্ষমা, সহিষ্ণুতা ও করুণাপূর্ণ হৃদয়) আল্জবম্‌ (সরলতা ) 
শৌচং (শরীর ও মনের পবিত্রতা) স্থৈর্ধ্যং ( শাস্ত দৃঢ়তা ও 
ধীর স্বভাব) আত্মবিনিগ্রহঃ (আত্মলংঘম এবং নীচের 
প্রকৃতির উপর আধিপত্য) আচাধ্যোপাসনং (হৃদিস্থিত 
দিব্যগুরুকে অথবা দিবাজ্ঞানের আধার মানবগুরুকে হৃদয়ের 
পৃজা ও শ্রদ্ধা নিবেদন )। 

এইটি হইতেছে প্রথম নৈতিক বা সাত্বিক অবস্থা, 
সত্বপ্তণের দ্বারা প্রাকৃত সত্তার নিয়ন্ত্রণ । ইহার পর হয় 
পূর্ণতম অনাসক্তি ও স্মতার উচ্চতর অবস্থা । 


ইন্দরিয়ার্থেষুবৈরাগ্যমনহঞ্চীর এব চ। 
জন্মস্তত্যজরাব্যাধিছুঃখদোষানুদর্শনমূ ॥৮ 
অসক্তিরনভিঘঙ্গঃ পুত্রদারগৃহাদিষু। 

নিত্যং চ সমচিত্তত্বমিষ্টানিষ্টোপপত্ভিষু ॥৯ 


৮-৯। ইন্দিয়ার্থেষু বৈরাগ্যম্‌ ( ইন্দরিযভোগ্য বিষয়ের 
প্রতি প্রারুত সত্তার যে আকর্ষণ আছে, দৃঢ়তার সহিত 


তাহার অপসারণ), অনহগ্কারঃ এব চ (অহং ভাব 
হইতেসম্পূ্ণ নট নাবযাবছ’খণোকাহদশনম 


৩১২ শ্রীমন্তগবদ্‌ গীতা 
(স্থলদেহধারী মানবের যে সাধারণ জীবন জন্ম, মৃত্যু, জরা ও 
ব্যাধির দুঃখে পূর্ণ, তাহার দোষ ও ত্রটি সম্বন্ধে তীব্র 
অন্ভূতি), পুঝরদারগৃহাদিযু অসক্তিঃ অনভিঘ্গঃ ( পুত্রদার- 
গৃহাদিতে আসক্তির অভাব এবং তাহাদের মধ্যেই নিমজ্জিত 
না হওয়া ), ইষ্টানিষ্টোপপত্তিযু নিত্যং সমচিত্তত্বম্‌ (সকল প্রিয় 
বা অপ্রিয় ঘটনায় সর্বদা সমভাব )। 

ভিতরে আত্মায় প্রতিষ্ঠিত থাকিলে বাহিরের কোন 
আঘাতই আর মানুষকে স্পর্শ করিতে পারে না। ইহারও 
পরের অবস্থা হইতেছে, দৃঢ়তার সহিত অন্তমু্বী হইয়া যে 
জিনিষগুলি বাস্তবিকই সার বস্তু তাহাদের উপরেই সম্পূর্ণভাবে 
নিবিষ্ট হওয়া। 


ময়ি চানন্যযোগেন ভক্তিরব্যভিচারিণী | 
বিবিক্তদেশসেবিত্বমরতির্জনসংসদি ॥১০ 
অধ্যাত্জ্ঞাননিত্যত্বং তত্বজ্ঞানার্ঘদর্শনম্‌ । 
এতজজ্ঞানমিতি প্রোক্তমজ্ঞানং যদতোহম্যথা ॥১১ 


১০-১১। ময়ি চ অনন্ষোগেন অব্যভিচারিণী ভক্তিঃ 
(অনন্ত যোগের দ্বারা ভগবানের প্রতি হৃদয়ের নিত্য গভীর 
অবিকল ভক্তি ও প্রেম), বিবিক্তদেশসেবিত্বং (নির্জন 
স্থানে বামে অনুরাগ ), অরতিঃ জনসংসদি ( জনসমাজের 
বৃথা গোলমাল হইতে দুরে ধ্যানে নিমগ্ন থাকার 
প্রবৃত্তি ), অধ্যাত্মজ্ঞাননিত্যত্বং (আভ্যন্তরীণ অধ্যাত্মজ্ঞানের 
নিরবিচ্ছিন্নতা ), তত্রজ্ঞানার্থদর্শনম্‌ ( জগতের প্রকৃত অর্থ ও 
তত্ববিষয়ে দার্শনিক অন্ন); এতৎ জ্ঞানং ইতি 

প্রোক্তম্‌ (ইহাই জ্ঞান বলিয়া কথিত হইয়াছে ), যং অতঃ 
অন্যথা অজ্ঞানম্‌ (যাহা কিছু ইহার বিপরীত তাহাই অজ্ঞান)। 


জ্ঞেয়ং যৎ, তৎ প্রবক্ষ্যামি বজজ্ঞাত্বাহম্ৃতমঞ্শতে। 
অনাদিমৎ পরং ব্রহ্ম ন সৎ তমাসহুচ্যতে ॥১২ 


১২। যৎজ্জেয়ং (যাহা জ্ঞাতব্য বস্তু) যৎ জ্ঞাত্বা 
(যাহা জানিয়!) অমৃতং অশ্রুতে (জীব অমৃতত্ব উপভোগ 
করে) তৎ প্রবক্ষ্যামি (তাহা বলিব ), তৎ অনাদিমৎ ( তাহা 
আগ্যন্তহীন শাশ্বত) পরং ব্রহ্ম ( পরত্রহ্ম ); [তিনি] ন সৎ 
(সৎ নহেন),ন অসৎ (অসৎ নহেন ) উচ্যতে (এইরূপ 
কথিত হইয়! থাকেন )। 

অধ্যাত্জ্ঞাননিষ্ঠ মনকে যে একমাত্র জ্ঞেয়ের অভিমুখী 
হইতে হইবে তাহা৷ হইতেছে শাশ্বত ব্ৰহ্ম ; তাহাতে নিবিষ্ট 
হইলে জীব তাহার স্বাভাবিক ও আদি অমৃত-চৈতন্ত ও 
লোকোত্তরতা ফিরিয়া পায়। অনিত্যে নিবিষ্ট থাকা, প্রকৃতির 
বাহ দৃশ্াবলীর দ্বারা অভিভূত হওয়া__ইহাই মৃত্যুকে স্বীকার 
করা। এইসব হইতে প্রত্যাবৃত্ত হইয়া ইহাদের উর্দ্ধে যে 
নির্যক্তিক অজাত সত্তা রহিয়াছে তাহাতে প্রতিষ্ঠিত হইতে 
হইবে, তাহাই আমাদের প্ররুত সত্তা-তাহা এই সকল জন্ম 
গ্রহণ করে, কিন্তু তাহার রূপসকলের বিনাশে বিনষ্ট হয় 
না। জন্ম মৃত্যু যে শাশ্বত সত্তার পক্ষে বাহক ঘটনা মাত্র 
তাহাকে উপভোগ করাই জীবের প্রকৃত অমৃতত্ব। 


সর্ববতঃ পানিপাদং তৎ সর্ববতোহক্ষিশিরোমুখমূ। 
সর্ববতঃ আতিমলোর্রেিিকজবত্য তিষ্ঠতি ॥১৩ 


৩১৪ শ্রীমন্তগবদ্‌ গীতা 


সর্ব্বন্দ্িয়গুণাভাসং সর্বেবক্দ্রিয়বিবজ্জিতমূ। 
অসক্তং সর্ববভূচ্চৈব নিুপং গুণভোক্ত, চ ॥১৪ 
বহিরন্তশ্চ ভূতানামচরং চরমেব চ। 


সুন্সত্বাতদবিজ্ঞেয়ং দূরস্থং চান্তিকে চ তৎ ॥১৫ 
অবিভক্তং চ ভুতেষু বিভক্তমিব চ স্থিতম্‌। 


ভূৃতভর্্ত চ তজ জ্ঞেয়ং গ্রসিষ্ণু প্রভবিষ্ণু চ ১৬ 


১৩-৬। সর্ববতঃ পাণিপাদং (তাহার হস্ত ও পদ আমাদের 
চতুদ্দিকেই রহিয়াছে ) সর্ববতঃ অক্ষিশিরোমুখং (আমরা 
যে-দিকেই ফিরি না কেন যে-সব অসংখ্য রূপ দেখি সে-সব 
হইতেছে তাহারই মস্তক চক্ষু ও মুখ) সর্বতঃ শ্রুতিমৎ 
(তাহার কর্ণ সর্বস্থানে ) তৎ লোকে সর্বম্‌ আবৃত্য তিষ্ঠতি 
(তিনি সমগ্র জগৎকে অপরিমেয়ভাবে নিজের সত্তার দ্বারা 
পূর্ণ ও সমাবৃত করিয়া রাখিয়াছেন_-তিনিই সেই মহান 
বিশ্বপুরুষ আমরা যাহার আলিঙ্গনের মধ্যে বাস করিতেছি )। 
সর্ব্বেন্দরিয়গুণাভাসং ( সকল ইন্জিয় এবং তাহাদের 
গুণসমূহ তাহারই আভাস দেয়) সর্ব্েন্দরিয়বিবর্জ্জিতম্‌ 
(কিন্ত তাহার কোন ইন্দ্রিয় নাই-__-তিনি সকল ইন্দ্রিয়ের 
অতীত, তিনি সকল জিনিষকেই দেখেন কিন্তু স্থূল চক্ষুর 
দ্বারা নহে, সকল জিনিষকেই শ্রবণ করেন কিন্তু স্থূল কর্ণের 
দ্বারা নহে, সকল জিনিষই জানেন কিন্তু মানুষের মত সীমাবদ্ধ 
মনের দ্বারা নহে ); অলক্তং সর্বভূৎ এব চ (তিনি অনাসক্ত 
অথচ সব কিছুকেই ধরিয়া সকলের আধার ); 
নিগুণং গুণভোত্ক চ {/* ৯সর্বগুপের ভোক্তা কিন্ত 

তাহাদের দ্বারা সীমাবদ্ধ নহেন)। তৎ (তিনি) 
ভূতানাং ( সর্বভূতের ) বহিঃ (বহির্ভাগ ), অস্তঃ চ (ও 
অন্তর ) অচরং চরং এব চ (স্থাবর ও জঙ্গম ), দুরস্থং চ 
অস্তিকে চ (তিনি দূরে আবার তিনি নিকটেও) [ একই 
সঙ্গে তিনি এই সবই ]; হথক্ত্বাৎ অবিজ্ঞেয়ং ( তিনিস্থপ্মাতি- 
সুন্্ম বলিয়া সকল জ্ঞানের অতীত)। তৎ (তিনি) 
অবিভক্তমূ (অবিভক্ত এবং অদ্বিতীয় এক হইয়াও ) ভূতেষু 
চ বিভক্তম্‌ ইব স্থিতম্‌ (নিজেকে ভিন্ন ভিন্ন রূপে বিভক্ত 
করিয়াছেন বলিয়া মনে হয় এবং স্বতন্ত্র স্বতন্ত্র জীব রূপে 
প্রতীয়মান হন); ভূতভর্ত চ (তিনি ভূতসকলের ধারণ 
কর্তা), গ্রসিষ্ণু (গ্রাস কর্তা_ প্রলযম কালে সকল ভূত 
তাহার একত্বের মধ্যে গৃহীত হয়), প্রভবিষ্ণুচ (আবার 
তিনি স্থপ্টিকর্তা ) জেয়ম্‌ ( তাহাকে এইরূপই জানিবে )। 

ব্ৰহ্ম শাশ্বত, অনস্ত । বিশ্বাতীত তিনি, আবার বিশ্বময়ও' 
তিনি। তিনি একই সঙ্গে ক্ষর ও অক্ষর, তিনি এক হইয়াও 
বহু। তাহার উচ্চতম বিশ্বাতীত পদে ব্রহ্ম হইতেছেন 
লোকোত্বর অনন্ত সত্বা, তাহার আদি নাই, কোন পরিবর্তন 
নাই । বাহ জগতে যে সং অসৎ, যাহা আছে এবং যাহা 
নাই-_এই ছন্দ, তিনি এই সবের উর্ধে। কিন্তু একবার যদি 
জগৎকে এই অনন্তের সততায় ও জ্যোতিতে দর্শন করা যায় 
তাহা হইলে মন ও ইন্জ্রিয়ের সম্মুখে জগৎ যেরূপ প্রতিভাত 
হইতেছে তাহা হইতে তাহা সম্পূর্ণ বিভিন্ন হইয়া পড়ে, কারণ 
তখন আমরা বিশ্বকে দেখি আর মন ও প্রাণ ও জড়ের ঘুর্ণাবর্ত 
নহে, অথবা অন্ধ শক্তির হে, পরস্ত দেখি যে, তাহা এই 
বি আর 


৩১৬ শ্রীমন্তগবদ্‌ গীতা 


জ্যোতিষামপি তজ্জ্যোতিস্তমসঃ পরমুচ্যতে। 
জ্ঞানং জ্ঞেয়ং জ্ঞানগম্যং হৃদি সর্ববস্য বিষ্ঠিতম্‌ ॥১৭ 


১৭।  তৎ (তিনি) জ্যোতিষাম্‌ অপি জ্যোতিঃ (সকল 
জ্যোতির জ্যোতি ) তমসঃ পরং উচ্যতে (তিনি আমাদের 
সকল অজ্ঞান অন্ধকারের উর্ধে, চির-জ্যোতির্শ্ময় ) ; জ্ঞানং 
(যে অধ্যাত্ম অতিমানস জ্ঞান মনকে প্লাবিত ও রূপান্তরিত করে 
তাহা হইতেছে অজ্ঞান জীবের সম্মুখে ভগবানেরই আত্ম- 
প্রকাশ ); জ্ঞেয়ং জ্ঞানগম্যং (তিনিই সকল জ্ঞানের লক্ষ্য); 
সর্বশ্য হৃদি বিষ্ঠিতম্‌ ( সকলের হৃদয়ে অধিষ্ঠিত )। 

এই শাশ্বত জ্যোতি সকল জীবেরই হৃদয়ের মধ্যে 
রহিয়াছে ; তিনিই হইতেছেন নিগৃঢ় ক্ষেত্ৰজ্ঞ; জীব প্ররুতির 
মধ্যে তাহারই অংশ-তিনি সকলের হৃদয়ে ঈশ্বররূপে 
বিরাজিত থাকিয়া তাহারই অভিব্যক্তি এই জগৎ ও জগতের 
কর্শ পরিচালন করিতেছেন । 


ইতি ক্ষেত্ৰং তথা জ্ঞানং জ্ঞেয়ঞ্চোক্তং সমাসতঃ। 
মন্তক্ত এতদ্বিজ্ঞায় মন্ভীবাযৌপপদ্যতে ॥১৮ 


১৮। ইতি ক্ষেত্ৰং তথা জ্ঞানং জ্ঞেয়ং চ (এইরূপে 
ক্ষেত্র, জ্ঞান এবং জ্ঞানের বিষয়বস্তু) সমাসতঃ উক্ত 
(সংক্ষেপে কথিত হইল ); মদ্ভক্ত: ( আমার ভক্ত ) এতৎ 
বিজ্ঞায় ( ইহা জানিয়া ) মদ্ভাবায় উপপদ্যতে ( আমার দিব্য 
সতা। ও দিব্য প্রকৃতি প্রাপ্ত হন )। 
+, যখন মানুষ নিজের মধ্যে 'ঈ ভগবানকে দেখিতে পায়, 
যখন সে সমগ্র জগৎকেই % ূুর্ধ্থর মধ্যে একটি তরঙ্গ 

এবং এই সবকেই এক অদ্বিতীয় ব্রগ্ধ বলিয়া, ভগবান বলিয়া 
দেখে তখন সে ভগব্দ্‌ জ্যোতি লাভ করে এবং প্রকৃতির খেল! 
এই জগতের মধ্যে মুক্ত হইয়া দীড়ায়। দিব্য জ্ঞান এবং 
ভক্তির সহিত পূর্ণভাবে এই ভগবানের অভিমুখ হওয়া-_ইহাই 
হইতেছে মুক্তির রহস্য । নীচের প্রকৃতির বশ্যতা হইতে মুক্তি, 
প্রেম ও অধ্যাত্ম জ্ঞান আমাদিগকে মর প্রকৃতি হইতে 
অমৃতত্বের মধ্যে তুলিয়া দেয়। 


প্রকৃতিং পুরুষং চৈব বিদ্ধ্যনাদী উভাবপি। 
বিকারাংশ্চ গুণাংশ্চৈব বিদ্ধি প্রকৃতিসস্তবান্‌ ॥১৯ 

১৯। প্ৰকৃতিং পুরুষং এব চ উভৌ অপি (প্ররুতি ও 
পুরুষ উভয়কেই ) অনাদী বিদ্ধি (অনাদি ও শাশ্বত বলিয়া 
জানিও); বিকারান্‌ চ গুণান্‌ এব চ (বিকার ও গুণ সমূহ ) 
প্রকৃতিসম্তবান বিদ্ধি: (প্রকৃতি হইতে উৎপন্ন 
জানিবে )। 

পুরুষ ও প্রকৃতি শাশ্বত ব্রদ্মেরই দুইটি দিক, এই 
দ্বৈতভাবের উপরেই জগৎ লীলা প্রতিষ্ঠিত। জগতের 
এইসব খেলা, গুণসমূহ ও তাহাদের দ্বারা উৎপন্ন রূপসকল 
অনবরত পরিবর্তিত হইতেছে এবং পুরুষ ও প্রকৃতি তাহাদের 
সঙ্গে সঙ্গেই পরিবর্তিত হইতেছে বলিয়। মনে হয় বটে কিন্ত 
বস্ততঃ এই দুইটি শক্তিই শাশ্বত এব সকল সময়েই 


এক। 


কাৰ্ধ্যকারণকর্তৃত্বে হেতুঃ প্রকৃতিরচ্যতে । 
পুরুষঃ হখহুঃখানাং পোজ হেতুরুচ্যতে ॥২০ 

২০। প্রক্ৃতিঃ কার্ধ্যকারণকর্তৃত্বে হেতুঃ (প্রকৃতি কার্ধ্য 
ও কারণের শৃঙ্খল এবং কর্তৃত্বভাবের স্রষ্টা) উচ্যতে 
(কথিত হয়); পুরুষঃ ন্থখদুঃখানাং ভোক্তৃত্বে হেতুঃ 
€ পুরুষ স্থখ ও দুঃখের ভোক্তা ) উচ্যতে ( কথিত হন )। 

প্রকৃতি স্থষ্টি করে, কর্ম করে, আর পুরুষ প্রকৃতির সৃষ্টি 
ও কন্মের রস আস্বাদন করেন) কিন্তু প্রকৃতির যে নীচের 
রূপ, অপরা প্রকৃতির খেল! সেখানে এই দিব্য ভোগ বিরত 
হইয়া ক্ষুদ্র সুখ-দুঃখে পরিণত হয়। 


পুরুষ প্রকৃতিস্থো হি ভূঙ্ক্তে প্রকৃতিজান্‌ গুণান্‌। 
কারণং গুণসঙ্গোইস্য সদসদ্‌ৃযোনিজন্মস্থ ॥২১ 


২১। পুরুষঃ প্রকুতিস্থঃ হি ( পুরুষ প্রকৃতিতে অবস্থিত 
হইয়া ) প্রকৃতিজান্‌ গুণান্‌ ভূঙকক্তে (প্রকৃতিজাত গুণসমূহ 
ভোগ্ন করেন); অন্য (এই পুরুষের) সদসদ্্‌যোনি- 
জন্মস্থ (সৎ ও অসৎ যোনিতে জন্ম গ্রহণে) গুণসঙ্গঃ 
কারণম্‌ ( গুণসকলের প্রতি আসক্তিই কারণ )। 

ব্যষ্টিগত পুরুষ বা জীবই প্রকৃতির গুণসকলের দ্বারা 
বলপূর্বক আকধিত হইয়া নানা জন্মে নানা সুখ দুঃখ ভোগ 
করে। কিন্তু এই জীব যাহার অংশ মাত্র, জীবকে যিনি 
প্রকৃতির মধ্যে প্রেরণ করিয়াছেন, তিনি কখনও প্রকৃতির 
দ্বারা মোহিত বা বদ্ধ হন না, তিনি জীবের হৃদয়ের মধ্যে 
অবৃস্থিত থাকিয়া প্রকৃতির লীলায় দিব্য আনন্দ আস্বাদন 
করেন-_-আমাদের হৃদিস্থিত সেই পরম পুরুষকে, আমাদেরই 
শ্রেষ্ঠতম সত্তাকে জানিতে এু্ব৬স্মর মই পরম পুরুষই পরব, 

পরমাত্মা, পরমেশ্বর--জীব সেই পরম পুক্রষের অংশ ব্যষ্টগত 
পুরুষ। 


উপদ্রষটানুমন্তা চ ভর্তা ভোক্তা মহেশ্বরঃ। 
পরমাত্বমেতি চাপুযুক্তো দেহেহ স্মিন্‌ পুরুষঃ পরঃ ॥২২ 


২২। অশ্মিন্‌ দেহে (এই দেহে অবস্থিত) পরঃ 
পুরুষঃ (পরম পুরুষ) উপড্রষ্টা (সাক্ষী-তিনি প্রকৃতির 
সমুদয় ক্রিয়া দর্শন করিতেছেন ) অম্ুমস্তা চ ( প্রকৃতির কর্মে 
অনুমতি দিতেছেন ) ভর্তা ( প্রকৃতি যাহা করিতেছে সে-সবকে 
ধরিয়া রাখিয়াছেন) ভোক্তা (প্রকৃতি তাহাকেই যে নানা 
নামরূপে প্রকট করিতেছে সে-সবে তিনি পরম বিশ্বময় আনন্দ 
উপভোগ করিতেছেন) মহেশ্বরঃ (তিনি প্রকৃতির মহান্‌ 
ঈশ্বর, প্রভু) পরমাত্মা চ ইতি অপি উক্তঃ (তাহাকে 
পরমাত্মা বলিয়াও অভিহিত করা হয়)। 

এই যে আত্ম-জ্ঞান, ইহাতেই আমাদের মনকে অভ্যস্ত 
করিয়া তুলিতে হইবে) তাহা হইলেই আমরা প্রকৃতভাবে 
উপলব্ধি করিতে পারিব যে, আমরা অনস্ত ভগবানেরই অংশ। 
আর, একবার এই উপলব্ধি দৃঢ় হইলে, আমাদের জীবাত্মা 
প্রকৃতির সহিত যেরূপ ব্যবহারই করুক না কেন, সে যে-কোন 
রূপ গ্রহণ করিতেছে, যে-কোন কর্ণ করিতেছে বলিয়া মনে 
হউক না কেন-_সে নিজে থাকিবে চির-মুক্ত । নির্ব্যক্তিক 
ভাবের দ্বারা ভিতরের অনাদি অজাত আত্মার সহিত এক 
হইয়া সেও জন্ম মৃত্যুর সকল বুযনুননের অতীত হইবে । পরের 
গ্লোকে তাহাই বলা হইসে 

য এবং বেত্তি পুরুষং প্রকৃতিঞ্চ গুণৈঃ সহ। 
সর্ধবথা বর্তমানোহপি ন স ভূয়ৌোহভিজায়তে ॥২৩ 


২৩। যঃ এবং ( যিনি এই প্রকারে ) পুরুষং ( পুরুষকে ) 
গুণৈঃ সহ (গুণসমূহের সহিত ) প্রক্ৃতিং চ (প্রক্কতিকেও ) 
বেত্তি (জানেন ) সঃ সর্ধথা বর্তমানঃ অপি (তিনি যেমন 
ভাবেই থাকুন, আর যাহাই করুন না কেন) তূয়ঃ ন 
অভিজায়তে (পুনরায় জন্ম গ্রহণ করিতে বাধ্য হন না)। 


ধ্যানেনাত্মনি পশ্যন্তি কেচিদাত্সীনমাত্বনা ৷ 
অন্যে সাংখ্যেন যোগেন কন্মযৌগেন চাপরে ॥২৪ 


২৪। কেচিৎ (কেহ কেহ) ধ্যানেন (আভ্যন্তরীণ 
ধ্যানের দ্বারা) আত্মনা আত্মনি (আপনিই আপনাতে ) 
আত্মানং ( শাশ্বত আত্মাকে ) পশ্যস্তি (দর্শন করেন ), অন্তে 
(অন্য কেহ) সাংখ্যেন যোগেন (সাংখ্য যোগ দ্বারা), অপরে চ 
(অপর অন্য কেহ কেহ) কর্মযোগেন ( কর্শ্মযোগ দ্বারা ) 
[ আমাকে দর্শন করেন ]। 

পুরুষ প্রকৃতি হইতে সম্পূর্ণ বিভিন্ন, আমাদের দেহ প্রাণ 
মনের সমস্ত ক্রিয়াই প্রকৃতির, পুরুষ কেবল সাক্ষী মাত্র--এই 
ভেদ জ্ঞানই সাংখ্যযোগ। গীতা প্রাথমিক সাধন! হিসাবে এই 
ভেদজ্ঞানের উপযোগিতা স্বীকার করিয়াছে । ইহার দ্বারা 
আমর! আত্মাকে উপত্রষ্টারূপে উপলব্ধি করিয়া প্রকৃতি হইতে 
উর্ধে নির্বাক্তিক ভাব লাভ করিতে পারি এবং ইহাই দিব্য 
জীবনের ভিত্তি। কিন্তু গীতার মতে আত্মা শুধুই ভ্রষ্টা নহেন 
তিনি প্রকৃতির ঈশ্বর, তর ম্্গা ও আদেশে তাহার 


ত্রয়োদশ অধ্যায় ৩২১ 
পরিচালনায় প্রকৃতি সব কন্ম করিতেছে । কশ্মষোগের 
দ্বারা আমাদের সকল কর্শ্ম ঈশ্বরের উদ্দেশে উৎসর্গ করিয়াই 
আমরা আত্মা ও ভগবান সম্বন্ধে সমগ্র জ্ঞান লাভ করিতে 
পারি। তবে আরম্ভ হিসাবে কেহ সাংখ্যযোগ, কেহ কর্শ্মযোগ, 
কেহ বা অন্য যে কোন যোগ অনুসরণ করিতে পারে__কিন্বা 
শুধু অপরের নিকট হইতে শুনিয়া এবং শ্রদ্ধার সহিত 
আমাদের মনকে তননুযায়ী গড়িয়াও এই জ্ঞান লাভ করা 
যাইতে পারে । তবে যে ভাবেই এই জ্ঞান লাভ করা যাউক 
ইহা আমাদিগকে মৃত্যুময্ন জীবন হইতে উদ্ধার করিয়া 
অমৃতত্বের আম্বাদ প্রদান করে। ইহাই পরের শ্লোকে বলা 
হইয়াছে। 


অন্যে ত্বেবমজানস্তঃ শ্রুত্বান্যেভ্য উপাসতে । 
তেহপি চাঁতিতরন্ত্যেব মৃত্যুং শ্রুতিপরায়ণাঃ ॥২৫ 


২৫। অন্তে তু (আবার অন্য কেহ কেহ) এবং 
অজানন্তঃ ( এই সকল যোগের পন্থা না জানিয়া) অন্তেভ্যঃ 
শ্ৰুত্বা (অন্যের নিকট হইতে সত্য অবণ করিয়া) উপাসতে 
(উপাসনা করেন) তে অপি (তাহারাও) শ্রুতিপরায়ণাঃ 
শ্রেদ্ধার সহিত শ্রুত বিষয়ের অর্থে মনকে নিবিষ্ট ও গঠিত 
করিয়া) মৃত্যুং অতিতরস্তি এব ( মৃত্যুই যাহার স্বরূপ সেই 
অপরা প্রকৃতি হইতে উঠিয়া পরা প্রকৃতির বধ্যে অমৃতত্ব বা 
, দিব্য-জীবন লাভ করেন )। 


' যাবৎ সংজায়তে কিঞ্চিৎ সত্বং স্থাবরজঙ্গমম্‌। 
ক্ষেব্রক্ষেত্রজ্ঞসংযোগাত রং ভরতর্ষভ ॥২৬ 


২১ 


৩২২ শ্রীমন্তগবদ্‌ গীত৷ 


সমং সৰ্ব্বেষু ভুতেষু তিষ্ঠন্তং পরমেশ্বরমূ। 
বিনশ্যৎস্ববিনশ্যন্তং যঃ পশ্যতি স পশ্যতি ॥২৭ 


সমং পশ্যন্‌ হি সর্বত্র সমবস্থিতমীশ্বরমূ । 
ন হিনস্ত্যাত্মনাত্মানং 
ততে যাঁতি পরাং গতিম্‌ ॥২৮ 


২৬-৮। হে ভরতর্ষভ ! যাব কিঞ্চিৎ স্থাবরজঙ্গমম্‌ সত্বং 
(যত কিছু স্থাবর ও জঙ্গম পদার্থ) সংজায়তে ( উৎপন্ন হয়) 
তৎ (তাহা) ক্ষেত্ৰ-ক্ষেত্ৰজ্ঞসংযোগাৎ (ক্ষেত্র ও ক্ষেত্রজ্জের 
মিলন হইতে হইয়া থাকে) বিদ্ধি (জানিও)। সর্বেষু 
ভূতেষু (সর্বভূতে ) সমং তি্স্তং (সমভাবে অবস্থিত ) 
বিনশ্যৎস্থ (বিনাশশীল বস্তসকলের মধ্যে) অবিনশ্যন্তং 
পরমেশ্বরং ( অবিনাশী পরমেশ্বরকে ) যঃ পশ্যতি (যিনি 
দর্শন করেন ), সঃ পশ্যতি (তিনিই যথার্থ দর্শন করেন )। 
হি (যেহেতু) সর্বত্র ( সকল শক্তি, সকল বস্তু, সকল জীবে) 
সমবস্থিতং ( অধিষ্ঠিত) সমং ঈশ্বরং (একই ঈশ্বরকে ) 
পশ্যন্‌ (দর্শন করিয়া ) আত্মনা আত্মানং ন হিনন্তি (তিনি 
নিজের সত্তাকে নীচের প্রকৃতির বাসনা ও বিক্ষোভসমূহের 
মধ্যে নিক্ষিপ্ত করিয়া নিজের অনিষ্ট সাধন করেন না)। 
ততঃ (এবং এই ভাবে ) পরাং গতিং যাতি (পরম গতি 
প্রাপ্ত হন )। 

এইটিই সত্য দর্শন, আমাদের মধ্যে যাহা শাশ্বত ও 
মৃত্যুহীন তাহারই দর্শনি,+**যতই আমরা সর্বত্র সমভাবে 
অবস্থিত 5 এট আত্মাক্শিদ্দর মণ্ছ'ততই আমরা এ আত্মার 


ত্রয়োদশ অধ্যায় ৩২৩ 
সমভাব লাভ করি ; যতই আমরা এই বিশ্বময় পুরুষের মধ্যে 
বাস করি ততই আমরাও বিশ্বময় সত্তা হইয়া উঠি ; যতই 
আমরা এই শাশ্বত পুরুষকে অবগত হই ততই আমরা 
আমাদের শাশ্বত ভাব লাভ করি এবং শাশ্বত হই। আমরা 
নিজদিগকে আত্মার অনস্তত্ব ও অমৃতত্বের সহিত এক করিয়া 
দিই, আর আমাদের মানসিক ও ভৌতিক প্রকৃতির খণ্ডতা ও 
ছুঃখময়তার সহিত নহে-_-এইভাবেই আমরা পরম গতি, 
দিব্য-জীবন লাভ করি। 


প্রকৃত্যৈব চ কৰ্ম্মাণি ক্রিয়মাণানি সর্ববশঃ । 
যঃ পশ্যতি তথাকআ্মানমকর্তারং স পশ্যতি ॥২৯ 
যদ ভূতপৃথগ.ভাবমেকস্থমনুপশ্ঠতি । 
তত এব চ বিস্তারং ব্রহ্ম সম্পদ্যতে তদা ॥৩০ 
অনাদিত্বান্গিগু ণত্বাৎ পরমাত্মায়মব্যয়ঃ। 
শরীরন্থোহপি কৌন্তেয় 

ন করোতি ন লিপ্যতে ॥৩১ 


২2-৩১ । যঃ চ (যিনি) কৰ্ম্মাণি (সমস্ত কর্ম) প্রকৃত্যা-এব 
(প্রকৃতি কর্তৃকই ) সর্বশঃ (সর্ধপ্রকারে ) ক্রিয়মাণানি 
(সম্পাদিত) তথা (এবং ) আত্মানম্‌ (আত্মাকে ) অকর্তারং 
(নিঙ্রিয় সাক্ষী) পশ্যতি ( দেখেন ) সঃ পশ্যতি (তিনিই 
যথার্থ দেখেন )। যদা ( যখন ) [তিনি] ভূতপৃথক্‌-ভাবং 
( ভূতসমূহের পৃথক পৃথক নানাত্ব) একস্থবং (এক 
শাশ্বত আত্মায় অবস্থিত ) দিছ (এবং তাহা হইতেই ) 


৩২৪ শ্রীমন্তগবদ্‌ গীতা 


বিস্তারং (বিস্তার, অভিব্যক্তি) অনুপশ্যতি (দর্শন করেন ) 
তদা ব্রহ্ম সম্পন্ভতে (তখন তিনি ব্রহ্গকে প্রাপ্ত হন )। 
হেকৌস্তেয়! অনাদিত্বাৎ ( ইহা অনাদি ও শাশ্বত বলিয়া), 
নিগুপত্বাৎ ( গুণসমূহের দ্বারা সীমাবদ্ধ নহে বলিয়া) 
অয়ং অব্যয়ঃ পরমাত্মা (এই অবিনাশী পরম আত্মা) 
শরীরস্থঃ অপি (শরীরে অবস্থিত থাকিয়াও) ন করোতি 
(কিছু করে না), ন লিপাতে (কিছুতেই লিপ্ত হয় না)। 

যদিও আত্মা আমাদের এই শরীরে প্ররুতির ক্রিয়া- 
সমূহ উপভোগ করেন তথাপি ইহার মৃতত্ব তাহাকে স্পর্শ 
করিতে পারে না। তিনি কশ্মের মধ্যে থাকিয়াও কর্ম করেন 
না, কর্তারম্ অপি অকর্তারম্, কারণ তিনি প্রকৃতির সকল 
কৰ্ম্মকে ধরিয়! থাকেন কিন্তু তাহাদের ফল হইতে সম্পূর্ণভাবে 
মুক্ত থাকেন, অবশ্য তিনিই সকল কর্মের উদ্তবকর্তা কিন্ত 
তাহার প্রকৃতির কোন কর্মের দ্বারাই তিনি পরিবন্তিত বা 
বিকৃত হন না। 


যথা সর্ববগতং সৌন্ষন্যাদাকাশং নোপলিপ্যতে। 
সর্ধত্রাবস্থিতো৷ দেহে তথাত্মা নোপলিপ্যতে ॥৩২ 


৩২। যথা (যেমন) সর্বগতং আকাশং (সর্বব্যাপী 
আকাশ) সৌন্ষ্যাৎ (ইহার সস্তার জন্ত ) ন উপলিপ্যতে 
(কিছুতেই লিপ্ত বা বিকৃত হয় না), তথা (সেইরূপ) আত্মা সর্বত্র 
দেহে অবস্থিতঃ (সর্ধবদেহে অবস্থিত থাকিয়াও) ন 
উপলিপ্যতে (লিপ্ত হয় না)। 

আকাশ যেমন বহু রূপ পরিগ্রহ করিয়াও তাহাদের দ্বারা 
বিরুত বা পরিবন্তিত হু" এবস্ত সকল সময়েই এক শুদ্ধ 


